**PROGRAMUL REGIONAL SUD-MUNTENIA 2021-2027**

**PRIORITATEA**

**GHIDUL SOLICITANTULUI**



**DEZVOLTAREA infrastructurII pentru STAȚII DE REÎNCĂRCARE ELECTRICĂ de-a**

**lungul drumurilor județene**

**OCTOMBRIE 2025**

**CUPRINS**

[1. PREAMBUL, ABREVIERI ȘI GLOSAR 5](#_Toc211421971)

[1.1 **Preambul** 5](#_Toc211421972)

[**1.2. Abrevieri** 6](#_Toc211421973)

[**1.3 Glosar** 6](#_Toc211421974)

[2. ELEMENTE DE CONTEXT 13](#_Toc211421975)

[**2.1 Informații generale despre Program** 13](#_Toc211421976)

[**2.2 Prioritatea/Fond/Obiectiv de politică/Obiectiv specific** 15](#_Toc211421977)

[**2.3 Reglementări europene și naționale, cadrul strategic, documente programatice aplicabile** 15](#_Toc211421978)

[3. ASPECTE SPECIFICE APELULUI DE PROIECTE 18](#_Toc211421979)

[**3.1 Tipul de apel** 18](#_Toc211421980)

[**3.2 Forma de sprijin (granturi; instrumentele financiare; premii)** 19](#_Toc211421981)

[**3.3 Bugetul alocat apelului de proiecte** 19](#_Toc211421982)

[**3.4** **Rata de cofinanțare** 19](#_Toc211421983)

[**3.5 Zona/zonele geografică(e) vizată(e) de apelul de proiecte** 19](#_Toc211421984)

[**3.6 Acțiuni sprijinite în cadrul apelului** 20](#_Toc211421985)

[**3.7. Grup țintă vizat de apelul de proiecte** 20](#_Toc211421986)

[**3.8. Indicatori** 20](#_Toc211421987)

[3.8.1. Indicatori de realizare 20](#_Toc211421988)

[3.8.2. Indicatori de rezultat 21](#_Toc211421989)

[3.8.3. Indicatori suplimentari specifici apelului de proiecte (dacă este cazul) 21](#_Toc211421990)

[**3.9. Rezultatele așteptate** 21](#_Toc211421991)

[**3.10. Operațiune de importanță strategică** 21](#_Toc211421992)

[**3.11. Investiții teritoriale integrate** 21](#_Toc211421993)

[**3.12. Dezvoltare locală plasată sub responsabilitatea comunității** 22](#_Toc211421994)

[**3.13.Reguli privind ajutorul de stat** 22](#_Toc211421995)

[**3.14. Reguli privind instrumentele financiare** 27](#_Toc211421996)

[**3.15. Acțiuni interregionale, transfrontaliere și transnaționale** 27](#_Toc211421997)

[**3.16. Principii orizontale** 27](#_Toc211421998)

[**3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice** 28](#_Toc211421999)

[**3.18. Caracterul durabil al proiectului** 30](#_Toc211422000)

[**3.19. Acțiuni menite să garanteze egalitatea de șanse, de gen, incluziunea și nediscriminarea** 30](#_Toc211422001)

[**3.20 Teme secundare** 31](#_Toc211422002)

[**3.21. Informarea și vizibilitatea sprijinului din fonduri** 31](#_Toc211422003)

[4. INFORMAȚII ADMINISTRATIVE DESPRE APELUL DE PROIECTE 32](#_Toc211422004)

[**4.1 Data deschiderii apelului de proiecte** 32](#_Toc211422005)

[**4.2. Perioada de pregătire a proiectelor** 32](#_Toc211422006)

[**4.3. Perioada de depunere a proiectelor** 32](#_Toc211422007)

[4.3.1. Data și ora pentru începerea depunerii de proiecte 32](#_Toc211422008)

[4.3.2. Data și ora închiderii apelului de proiecte 32](#_Toc211422009)

[**4.4 Modalitatea de depunere a proiectelor** 32](#_Toc211422010)

[5. CONDIȚII DE ELIGIBILITATE 33](#_Toc211422011)

[**5.1. Eligibilitatea solicitanților și partenerilor** 33](#_Toc211422012)

[5.1.1. Cerințe privind eligibilitatea solicitanților și partenerilor 33](#_Toc211422013)

[5.1.2. Categorii de solicitanți eligibili 36](#_Toc211422014)

[5.1.3. Categorii de parteneri eligibili 36](#_Toc211422015)

[5.1.4. Reguli și cerințe privind parteneriatul 36](#_Toc211422016)

[**5.2. Eligibilitatea activităților** 37](#_Toc211422017)

[5.2.1. Cerințe generale privind eligibilitatea activităților 37](#_Toc211422018)

[5.2.2. Activități eligibile 40](#_Toc211422019)

[5.2.3.Activitatea de bază 40](#_Toc211422020)

[5.2.4. Activități neeligibile 40](#_Toc211422021)

[**5.3. Eligibilitatea cheltuielilor** 41](#_Toc211422022)

[5.3.1. Baza legală pentru stabilirea eligibilității cheltuielilor 41](#_Toc211422023)

[5.3.2.Categorii și plafoane de cheltuieli eligibile 43](#_Toc211422024)

[5.3.3. Categorii de cheltuieli neeligibile 43](#_Toc211422025)

[5.3.4. Opțiuni de costuri simplificate. Costuri directe și costuri indirecte 45](#_Toc211422026)

[5.3.5. Opțiuni de costuri simplificate. Costuri unitare/sume forfetare și rate forfetare 45](#_Toc211422027)

[5.3.6. Finanțare nelegată de costuri 46](#_Toc211422028)

[5.4. **Valoarea minimă și maximă eligibilă/nerambursabilă a unui proiect** 46](#_Toc211422029)

[**5.5. Cuantumul cofinanțării acordate** 46](#_Toc211422030)

[**5.6. Durata proiectului** 46](#_Toc211422031)

[**5.7. Alte cerințe de eligibilitate a proiectului** 47](#_Toc211422032)

[6. INDICATORI DE ETAPĂ 47](#_Toc211422033)

[7. COMPLETAREA ȘI DEPUNEREA CERERILOR DE FINANȚARE 50](#_Toc211422034)

[**7.1. Completarea formularului cererii** 50](#_Toc211422035)

[**7.2. Limba utilizată în completarea cererii de finanțare** 50](#_Toc211422036)

[**7.3. Metodolgia de justificare și detaliere a bugetului cererii de finanțare** 50](#_Toc211422037)

[**7.4. Anexe și documente obligatorii la depunerea cererii** 51](#_Toc211422038)

[**7.5. Aspecte administrative privind depunerea cererii de finanțare** 55](#_Toc211422039)

[**7.6. Anexele și documente obligatorii la momentul contractării** 56](#_Toc211422040)

[**7.7. Renunțarea la cererea de finanțare** 59](#_Toc211422041)

[8. PROCESUL DE EVALUARE, SELECȚIE ȘI CONTRACTARE A PROIECTELOR 59](#_Toc211422042)

[**8.1. Principalele etape ale procesului de evaluare, selecție și contractare** 59](#_Toc211422043)

[**8.2. Conformitate administrativă – DECLARAȚIA UNICĂ** 62](#_Toc211422044)

[**8.3. Etapa de evaluare preliminară – dacă este cazul (specific pentru intervențiile FSE+)** 63](#_Toc211422045)

[**8.4. Evaluarea tehnică și financiară. Criterii de evaluare tehnică și financiară** 63](#_Toc211422046)

[**8.5. Aplicarea pragului de calitate** 64](#_Toc211422047)

[**8.6. Aplicarea pragului de excelență** 64](#_Toc211422048)

[**8.7. Notificarea rezultatului evaluării tehnice și financiare.** 66](#_Toc211422049)

[**8.8. Contestații** 66](#_Toc211422050)

[**8.9. Contractarea proiectelor** 68](#_Toc211422051)

[8.9.1. Verificarea îndeplinirii condițiilor de eligibilitate 68](#_Toc211422052)

[8.9.2. Decizia de acordare/respingere a finanțării 69](#_Toc211422053)

[8.9.3. Definitivarea planului de monitorizare a proiectului 70](#_Toc211422054)

[8.9.4. Semnarea contractului de finanțare /emiterea deciziei de finanțare 71](#_Toc211422055)

[9. ASPECTE PRIVIND CONFLICTUL DE INTERESE 71](#_Toc211422056)

[10. ASPECTE PRIVIND PRELUCRAREA DATELOR CU CARACTER PERSONAL 72](#_Toc211422057)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 72](#_Toc211422058)

[**11.1. Rapoartele de progres** 72](#_Toc211422059)

[**11.2. Vizitele de monitorizare** 74](#_Toc211422060)

[**11.3. Mecanismul specific indicatorilor de etapă. Planul de monitorizare** 74](#_Toc211422061)

[12. ASPECTE PRIVIND MANAGEMENTUL FINANCIAR 74](#_Toc211422062)

[**12.1. Mecanismul cererilor de prefinanțare** 74](#_Toc211422063)

[**12.2. Mecanismul cererilor de plată** 75](#_Toc211422064)

[**12.3. Mecanismul cererilor de rambursare** 76](#_Toc211422065)

[**12.4. Graficul cererilor de prefinanțare/plată/rambursare** 78](#_Toc211422066)

[**12.5. Vizitele la fața locului** 78](#_Toc211422067)

[13.MODIFICAREA GHIDULUI SOLICITANTULUI 79](#_Toc211422068)

[**13.1. Aspectele care pot face obiectul modificărilor prevederilor ghidului solicitantului** 79](#_Toc211422069)

[**13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 79](#_Toc211422070)

[14. ANEXE 79](#_Toc211422071)

# 1. PREAMBUL, ABREVIERI ȘI GLOSAR

## 1.1 **Preambul**

|  |
| --- |
| Acest document se aplică apelului de proiecte privind **infrastructura pentru combustibili alternativi,** din cadrul Priorității P4 - O regiune mai accesibilă, Obiectivul Specific RSO3.2-Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, Programul Regional Sud-Muntenia 2021-2027.  Aspectele cuprinse în acest document, ce derivă din Programul Regional Sud-Muntenia 2021-2027 și modul său de implementare, vor fi interpretate, exclusiv, de către AM PR Sud-Muntenia cu respectarea legislației în vigoare și folosind metoda de interpretare sistematică.  Solicitanții, înainte de a începe completarea cererii de finanțare, se vor asigura că au parcurs toate informaţiile prezentate în acest document.  Solicitanții vor consulta, periodic, pagina de internet [2021-2027.adrmuntenia.ro](http://2021-2027.adrmuntenia.ro/) pentru a urmări eventualele modificări ale condiţiilor prezentului ghid, precum și alte comunicări/ clarificări pentru accesarea fondurilor în cadrul Programului Regional Sud-Muntenia 2021-2027.  În cadrul ADR Sud-Muntenia funcţionează un serviciu de helpdesk, unde solicitanţii pot fi sprijiniți, în mod gratuit, în clarificarea unor aspecte legate de completarea şi pregătirea cererii de finanţare, la adresa de e-mail: [helpdesk@adrmuntenia.ro](mailto:helpdesk@adrmuntenia.ro).  De asemenea, aplicanții pot transmite solicitări de clarificări referitoare la datele/ informațiile cuprinse în ghid pe întreaga durată a apelului de proiecte, la adresa de e-mail: helpdesk@adrmuntenia.ro.  Termenul de transmitere a răspunsului la solicitarea de clarificări este de 7 zile lucrătoare. În funcție de specificul și complexitatea solicitărilor, termenul de răspuns este cel legal de 30 zile (în conformitate cu prevederile art. 8 alin. (1) din Ordonanta de Guvern nr. 27/2002 privind reglementarea activității de soluționare a petițiilor).  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare, implementare a proiectelor, modificări intervenite ulterior lansării prezentului ghid.  AM PRSM poate solicita clarificări în timpul procesului de evaluare, selecție și contractare. Aplicanții au obligația să răspundă tuturor solicitărilor primite. În caz contrar, cererea de finanțare va fi evaluată în baza informațiilor cuprinse în documentele inițiale, iar decizia de continuare a procesului de evaluare va fi luată în consecință.  AM PRSM își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, cu respectarea principiului egalității de șanse pentru accesul la finanțările disponibile pentru toți participanții la apelul de proiecte. |

## **1.2. Abrevieri**

|  |
| --- |
| **ADRSM -** Agenția pentru Dezvoltare Regională Sud Muntenia  **AM PRSM** – Autoritatea de Management pentru Programul Regional Sud-Muntenia  **APL** – Autoritate publică locală  **BS** - Bugetul de Stat  **CE -** Comisia Europeană  **DNSH** – Principiul „Do No Significant Harm” (a nu prejudicia semnificativ)  **ETF** – Evaluare tehnică și financiară  **FEDR** - Fondul European de Dezvoltare Regională  **GIV** – Ghid identitate vizuală  **OP** – Obiectiv de Politică  **P –** Prioritate  PI – Pact de integritate  **PRSM** – Programul Regional Sud Muntenia 2021-2027  **RSO** – Obiectiv Specific  **UE** - Uniunea Europeană  VE – Vehicule electrice |

## **1.3 Glosar**

|  |
| --- |
| Termenii și expresiile "program", "autoritate de management", "beneficiar",” operațiune”,”Comitet de monitorizare”,”indicatori de realizare” și ”indicatori de rezultat” au înțelesurile prevăzute în Regulamentul (UE) 2021/1060, cu modificările și completările ulterioare.  Termenii și expresiile „fonduri europene”, „cheltuieli eligibile”,” cheltuieli neeligibile”, „contract de finanțare”, „decizie de finanțare”,” lider de parteneriat”, decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.   * **Activitate de bază în cadrul unui proiect** – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative :   (i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul Solicitantului;  (iii) nu face parte din activitățile conexe, așa cum sunt acestea definite în Ghidul Solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului;   * **Apel de proiecte** - invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. * **Autoritate de Management** - structura responsabilă de gestionarea și implementarea unuia sau mai multor programe operaționale, definită conform înțelesurilor prevăzute de Regulamentul (UE) 2021/1060. * **Adaptare rezonabilă** - modificãrile şi ajustãrile necesare şi adecvate, care nu impun un efort disproporţionat sau nejustificat atunci când este necesar într-un caz particular, pentru a permite persoanelor cu dizabilitãţi sã se bucure ori sã îşi exercite, în condiţii de egalitate cu ceilalţi, toate drepturile şi libertãţile fundamentale ale omului. * Autentificare automată - autentificarea unui vehicul la un punct de reîncărcare prin conectorul de reîncărcare sau prin telematică. * **Beneficiar -** un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor. * **Cerere de finanțare** – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+. * **Cheltuieli eligibile** - cheltuielile efectuate de beneficiar pentru implementarea proiectelor finanţate în cadrul programelor operaţionale, conform prevederilor art. 63 alin. (1) din Regulamentul (UE) 2021/1.060. * **Cheltuieli neeligibile** - alte cheltuieli decât cele eligibile. * **Combustibili alternativi (pentru vehicule)** - se înțelege, în sensul reglementărilor europene și naționale aplicabile finanțărilor din Fondul European de Dezvoltare Regională (FEDR), sprijinirea investițiilor destinate reducerii emisiilor poluante prin utilizarea surselor de energie curate. În cadrul prezentului apel, **sunt finanțate exclusiv stațiile de reîncărcare pentru vehicule electrice**, considerate infrastructură pentru combustibili alternativi conform Regulamentului (UE) 2023/1804 privind infrastructura pentru combustibili alternativi și Directivei (UE) 2014/94. * Conector - interfața fizică dintre punctul de reîncărcare și vehicul, prin care se transferă combustibilul sau energia electrică. * **Contract de finanţare** - actul juridic, cu titlu oneros, de adeziune, încheiat între autoritatea de management/organismul intermediar, după caz, şi beneficiar, astfel cum este definit la art. 2 pct. 9 din Regulamentul (UE) 2021/1.060, prin care se stabilesc drepturile şi obligaţiile corelative ale părţilor în vederea implementării operaţiunilor. * **Costurile directe -** reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect. Costurile directe pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă. * **Costurile indirecte -** toate acele cheltuieli care nu se încadrează în categoria costurilor directe. * **Declarație unică a solicitantului/partenerului/liderului de parteneriat –** declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării. * **Design universal** - proiectarea produselor, mediului, programelor şi serviciilor, astfel încât sã poatã fi utilizate de cãtre toate persoanele, pe cât este posibil, fãrã sã fie nevoie de o adaptare sau de o proiectare specializate. Design universal nu va exclude dispozitivele de asistare pentru anumite grupuri de persoane cu dizabilitãţi, atunci când este necesar. * **Decizia de reziliere a contractului de finanţare** - actul administrativ emis de autoritatea de management/organismul intermediar prin care încetează raporturile contractuale şi, după caz, sunt individualizate sumele ce trebuie restituite de către beneficiar/lider de parteneriat ca urmare a rezilierii contractului de finanţare în condiţiile stabilite prin clauzele acestuia. * **Fonduri europene** - asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului de coeziune, Fondului social european Plus, Fondului pentru o tranziţie justă. * **Ghidul Solicitantului** - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte. * Grup de reîncărcare - una sau mai multe stații de reîncărcare situate într-un anumit loc. * **Indicatori de etapă** - repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare. * Infrastructură pentru stații de reîncărcare electrică accesibilă publicului - infrastructură pentru stații de reîncărcare electrică, care este situată într-un amplasament sau o incintă deschise publicului, indiferent dacă infrastructura pentru stații de reîncărcare electrică este situată pe o proprietate publică sau privată, indiferent dacă se aplică limitări sau condiții în ceea ce privește accesul la amplasament sau incintă și indiferent de condițiile aplicabile de utilizare a infrastructurii pentru stații de reîncărcare electrică . * Nod urban - zonă urbană unde elemente ale infrastructurii de transport din cadrul rețelei transeuropene de transport, cum ar fi porturi, inclusiv terminale pentru călători, aeroporturi, gări feroviare, terminale de autobuz, platforme și instalații logistice și terminale de mărfuri amplasate în interiorul sau în apropierea zonei urbane, sunt conectate la alte elemente ale infrastructurii respective și la infrastructura aferentă traficului regional și local * **Operațiune -** un proiect, un contract, o acțiune sau un grup de proiecte selectate în cadrul programelor vizate. * **Operator al unui punct de reîncărcare -** entitatea care răspunde de gestionarea și exploatarea unui punct de reîncărcare și care furnizează un serviciu de reîncărcare utilizatorilor finali, inclusiv în numele și în contul unui furnizor de servicii de mobilitate. * **Plan de monitorizare a proiectului** – plan inclus în contractul de finanțare/decizia de finnațare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management/organismele intermediare, după caz. * Preț ad-hoc - prețul pe care operatorul unui punct de reîncărcare îl percepe unui utilizator final pentru reîncărcare ad-hoc. * **Proiect** – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare/se emite decizie de finanțare, după caz. * **Procesul de evaluare, selecție și contractare -** totalitatea mecanismelor și activităților prin care autoritatea de management/organismul intermediar, după caz, asigură: evaluarea și selecția proiectelor pe baza metodologiei și criteriilor de evaluare și selecție aprobate de Comitetul de Monitorizare în aplicarea prevederilor art. 40 și 73 din Regulamentul (UE) 2021/1060, cu modificările și completările ulterioare, precum și mecanismul de acordare a finanțărilor și semnare a contractuluide finanțare/emitere a deciziei de finanțare, după caz, în conformitate cu rezultatul procesului de evaluare și selecție detaliat în Ghidul solicitantului și cu încadrare în alocarea financiară a apelului de proiecte lansat. Acest proces poate fi derulat în una sau mai multe etape. * **Program** - definit conform înțelesurilor prevăzute de Regulamentul (UE) 2021/1060. * **Punct de reîncărcare de putere înaltă** - punct de reîncărcare cu o putere de ieșire mai mare de 22 kW pentru transferul de energie electrică către un vehicul electric. * **Punct de reîncărcare cu putere normală** - punct de reîncărcare care permite un transfer de energie electrică către un vehicul electric, la o putere mai mică sau egală cu 22 kW, excluzând dispozitivele cu o putere mai mică sau egală cu 3,7 kW care sunt instalate în gospodării private sau al căror scop principal nu este reîncărcarea vehiculelor electrice și care nu sunt accesibile publicului. * **Punct de reîncărcare** - interfață fixă sau mobilă, conectată sau neconectată la rețea, pentru transferul de energie electrică către un vehicul electric, care, deși poate avea unul sau mai mulți conectori adaptați diferitelor tipuri de conectori, este capabilă să reîncarce un singur vehicul electric o dată și care exclude dispozitivele cu o putere de ieșire mai mică sau egală cu 3,7 kW al căror scop principal nu este reîncărcarea vehiculelor electrice. * **Punct de reîncărcare conectat digital -** punct de reîncărcare care poate trimite și primi informații în timp real, poate comunica bidirecțional cu rețeaua de energie electrică și cu vehiculul electric și care poate fi monitorizat și controlat de la distanță, inclusiv pentru a începe și a opri sesiunea de reîncărcare și pentru a măsura fluxurile de energie electrică. * Punct, stație sau grup de reîncărcare destinat vehiculelor grele - punct, stație sau un grup de reîncărcare destinat reîncărcării vehiculelor grele, fie datorită proiectării specifice a conectorilor/prizelor, fie datorită proiectării spațiului de parcare adiacent punctului, stației sau grupului de reîncărcare sau datorită ambelor. * Putere de ieșire - puterea maximă teoretică, exprimată în kW, pe care o poate furniza un punct, o stație, un grup de reîncărcare sau o instalație de alimentare cu energie electrică vehiculelor conectate la punctul, stația, grupul sau instalația de reîncărcare respectivă. * **Rate forfetare** - categorii specifice de costuri eligibile, clar identificate în prealabil, prin aplicarea unui procent. * Reîncărcare ad-hoc - serviciu de reîncărcare achiziționat de un utilizator final fără a fi necesar ca utilizatorul final respectiv să se înregistreze, să încheie un acord scris sau să inițieze o relație comercială cu operatorul punctului de reîncărcare respectiv, care presupune mai mult decât simpla achiziționare a serviciului de reîncărcare. * Reîncărcare bidirecțională - operațiune de reîncărcare inteligentă în care direcția fluxului de energie electrică poate fi inversată, permițând circulația energiei electrice de la baterie la punctul de reîncărcare la care este conectată. * Reîncărcare inteligentă - o operațiune de reîncărcare în cazul căreia intensitatea energiei electrice furnizate bateriei este ajustată în timp real, pe baza informațiilor primite prin intermediul comunicațiilor electronice. * Sesiune de reîncărcare - procesul complet de reîncărcare a unui vehicul într-un punct de reîncărcare accesibil publicului din momentul în care vehiculul este conectat până la momentul în care vehiculul este deconectat. * Sistem rutier electric - instalație fizică de-a lungul unui drum pentru transferul de energie electrică către un vehicul electric în timp ce vehiculul este în mișcare. * **Solicitant** - persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027. * Stație de reîncărcare - instalație fizică situată într-un anumit loc pentru reîncărcarea vehiculelor electrice, cu o putere de ieșire maximă teoretică, exprimată în kW, care are cel puțin un punct de reîncărcare care nu poate deservi în același timp mai mult de un vehicul. Numărul de puncte de reîncărcare de la o stație de reîncărcare determină numărul de vehicule care pot fi reîncărcate în respectiva stație în orice moment. În cazul în care mai multe vehicule se reîncarcă la o stație de reîncărcare la un moment dat, puterea de ieșire maximă este împărțită între diferitele puncte de reîncărcare astfel încât puterea furnizată la fiecare punct de reîncărcare individual este mai mică decât puterea de ieșire a respectivei stații de reîncărcare. * Utilizator final - persoană fizică sau juridică care cumpără un combustibil alternativ pentru utilizare directă într-un vehicul. * Vehicul electric - autovehicul dotat cu un grup propulsor care cuprinde, cel puțin, un dispozitiv electric nonperiferic drept convertor de energie cu un sistem electric reîncărcabil de stocare a energiei, care poate fi reîncărcat extern. * Vehicul electric cu baterie - vehicul electric care funcționează exclusiv antrenat de motorul electric, fără a utiliza nicio sursă secundară de propulsie. * Vehicul greu - autovehicul din categoria M2, astfel cum figurează la articolul 4 alineatul (1) litera (a) punctul (ii), un autovehicul din categoria M3, astfel cum figurează la articolul 4 alineatul (1) litera (a) punctul (iii), un autovehicul din categoria N2, astfel cum figurează la articolul 4 alineatul (1) litera (b) punctul (ii), sau un autovehicul din categoria N3, astfel cum figurează la articolul 4 alineatul (1) litera (b) punctul (iii) din Regulamentul (UE) 2018/858. * Zonă de parcare sigură și securizată - zonă de parcare accesibilă conducătorilor auto care transportă mărfuri sau pasageri, care a fost certificată în conformitate cu Regulamentul delegat (UE) 2022/1012 al Comisiei.   ***Termenii și expresiile ”obiectiv/proiect de investiție”, ”investiție publică”, “SF” au înțelesurile prevăzute în Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.*** |

# 2. ELEMENTE DE CONTEXT

## **2.1 Informații generale despre Program**

|  |
| --- |
| Programul Regional Sud-Muntenia 2021-2027 implementează viziunea strategică pentru o dezvoltare durabilă și echilibrată a regiunii, completând prioritățile și acțiunile pentru dezvoltarea acesteia din Planul de Dezvoltare Regională 2021-2027, Strategia de Specializare Inteligentă 2021 - 2027 și Strategia Integrată de Dezvoltare Teritorială Sud-Muntenia.  Regiunea Sud-Muntenia se încadrează în categoria regiunilor mai puțin dezvoltate, în conformitate cu clasificarea Uniunii Europene.  Conform Raportului de Țară al Comisiei Europene din 2019, infrastructura de transport rutier a României este slab dezvoltată, subdimensionată și nu îndeplinește cerințele unei economii în creștere.  La nivelul regiunii Sud-Muntenia, infrastructura rutieră de transport reprezintă o provocare  semnificativă pentru dezvoltarea durabilă a regiunii.  Investițiile preconizate vizează modernizarea și dezvoltarea unei infrastructuri rutiere regionale durabile și inteligente pentru a sprijini dezvoltarea economică și bunăstarea locuitorilor și vor crește accesul la forța de muncă disponibilă în zonele îndepărtate.  Sprijinirea dezvoltării infrastructurii de combustibili alternativi contribuie la îndeplinirea țintelor pentru anul 2030 ale Obiectivului 9 din cadrul Strategiei Naționale pentru Dezvoltarea Durabilă a României.  Acțiunile privind infrastructura de combustibili alternativi fac parte din pachetul „Pregătiți pentru 55” prezentat de Comisia Europeană în iulie 2021, cu scopul de a reduce emisiile nete de gaze cu efect de seră ale UE cu cel puțin 55 % până în 2030 față de nivelurile din 1990 și de a fi neutră din punct de vedere climatic până în 2050.  Conform Regulamentului privind infrastructura pentru combustibili alternativi (RICA), în întreaga Europă vor fi instalate, în următorii ani, mai multe stații de reîncărcare și de realimentare cu combustibili alternativi, ceea ce va permite sectorului transporturilor să își reducă în mod semnificativ amprenta de carbon.  Astfel, Prioritatea 4, prin RSO 3.2, propune și investiții care vor asigura un transport durabil și curat, prin dezvoltarea infrastructurii pentru combustibili alternativi, ce vor încuraja utilizarea vehiculelor ecologice și vor contribui la reducerea emisiilor generate de vehicule.  Amplasarea stațiilor de reîncărcare se va efectua în locuri accesibile publicului, de-a lungul întregii extinderi a drumurilor județene din regiunea Sud-Muntenia.  Scopul acestei inițiative constă în facilitarea accesului la infrastructura de reîncărcare, promovând, astfel, utilizarea acestora și contribuind la crearea unei rețele de reîncărcare extinsă și eficientă. Aceste puncte de încărcare vor fi amplasate strategic pentru a asigura o acoperire extinsă a rețelei și pentru a încuraja mobilitatea electrică sustenabilă în întregul județ. Implementarea acestor investiții vine în sprijinul tranziției către mijloace de transport mai prietenoase cu mediul și contribuie la reducerea dependenței de combustibilii tradiționali, având în vedere preocupările legate de mediu și sustenabilitate. |

## **2.2 Prioritatea/Fond/Obiectiv de politică/Obiectiv specific**

|  |
| --- |
| **FEDR – Fondul European pentru Dezvoltare Regională**  **Prioritatea P4 – O regiune mai accesibilă**  **Obiectiv de Politica 3 – O Europă mai conectată prin dezvoltarea mobilității**  **Obiectiv Specific RSO3.2 - Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere (FEDR)**  **Operațiunea - Dezvoltarea infrastructurii pentru combustibili alternativi de-a**  **lungul drumurilor județene** |

## **2.3 Reglementări europene și naționale, cadrul strategic, documente programatice aplicabile**

|  |
| --- |
| * Regulamentul (UE) nr. nr. 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările şi completările ulterioare. * Regulamentul (UE) nr. 2021/1058 al Parlamentului European și al Consiliului privind Fondul european de dezvoltare regională și Fondul de coeziune, cu modificările şi completările ulterioare. * Regulamentul (UE) nr. 2020/2093 al Consiliului de stabilire a cadrului financiar multianual pentru perioada 2021-2027, cu modificările şi completările ulterioare. * Regulamentul (UE) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările şi completările ulterioare. * Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor). * Regulamentul (UE) 2023/1804 al Parlamentului European și al Consiliului din 13 septembrie 2023 privind instalarea infrastructurii pentru combustibili alternativi și de abrogare a Directivei 2014/94/UE. * Regulamentul (UE) 2021/1153 al Parlamentului European și al Consiliului din 7 iulie 2021 de instituire a Mecanismului pentru Interconectarea Europei și de abrogare a Regulamentelor (UE) nr. 1316/2013 și (UE) nr. 283/2014. * Propunere de Regulament al Parlamentului European și al Consiliului privind orientările Uniunii pentru dezvoltarea rețelei transeuropene de transport, de modificare a Regulamentului (UE) 2021/1153 și a Regulamentului (UE) nr. 913/2010 și de abrogare a Regulamentului (UE) nr. 1315/2013. * Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieţei autovehiculelor și remorcilor acestora, precum și ale sistemelor, componentelor și unităţilor tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE * Decizia CE nr. C(2022)7253/07.10.2022 pentru aprobarea Programul Regional PR Sud- Muntenia 2021-2027 pentru perioada de programare 2021-2027, identificat prin CCI2021RO16RFPR004. * Decizia CE nr. C(2024)5829/ 08.08.2024 de modificare a Deciziei de punere în aplicare C(2022) 7253 de aprobare a programului regional „Sud Muntenia” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Sud Muntenia din România. * Decizia CE nr.C(2025)6364/18.09.2025 de modificare a Deciziei de punere în aplicare C(2022) 7253 de aprobare a programului regional „Sud Muntenia” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Sud Muntenia din România. * Carta Drepturilor Fundamentale a Uniunii Europene. * Tratatul privind Funcționarea Uniunii Europene (TFUE). * Convenția Organizației Națiunilor Unite privind Drepturile Persoanelor cu Dizabilităţi * Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind instituirea unui Pilon european al drepturilor sociale. * Legea 34/2017 privind instalarea infrastructurii pentru combustibili alternativi. * Ordonanța de urgență nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare. * Ordonanța de urgență nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare. * Ordonanța de urgență nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare. * Ordonanța de urgență nr. 88/2022 pentru modificarea și completarea unor acte normative în vederea gestionării fondurilor europene nerambursabile destinate dezvoltării regionale, cu modificările şi completările ulterioare. * Ordonanța de Urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările şi completările ulterioare. * Ordonanta de Guvern nr. 27/2002 privind reglementarea activității de soluționare a petițiilor, cu modificările şi completările ulterioare. * Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare. * Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările şi completările ulterioare. * Ordinul nr. 1777/ 2023 al ministrului investițiilor și proiectelor europene privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările şi completările ulterioare. * Ordinul nr. 2041/2023 al ministrului investițiilor și proiectelor europene pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările şi completările ulterioare. * Ordin nr. 4.013/5.316/2023 privind aprobarea Instrucțiunilor de aplicare a prevederilor art. 9 alin. (1) și (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă * Ordinul nr. 5.744/2023 al ministrului investițiilor și proiectelor europene pentru aprobarea Ghidului de identitate vizuală "Vizibilitate, transparență și comunicare în perioada de programare 2021-2027", cu modificările și completările ulterioare. * Ghidul de Identitate Vizuală pentru PRSM 2021-2027. * Raport special al Curții de Conturi Europene privind infrastructura de încărcare pentru vehicule electrice: numărul stațiilor de încărcare a crescut, dar nivelul neomogen de instalare a infrastructurii complică deplasările pe teritoriul UE, Uniunea Europeană, 2021. |

# 3. ASPECTE SPECIFICE APELULUI DE PROIECTE

## **3.1 Tipul de apel**

|  |
| --- |
| Prin prezentul ghid se lansează apelul de proiecte care vizează dezvoltarea infrastructurii pentrustații de reîncărcare electrică , ce vor încuraja utilizarea vehiculelor ecologice și vor contribui la reducerea emisiilor generate de vehicule.  Apelul este de tip competitiv, cu termen-limită pentru depunerea proiectelor, având codificarea PRSM/ID/PRSM\_P4/OP3/RSO3.2/PRSM.  Proiectele pot fi depuse conform perioadei menționate în cadrul secțiunii 4.3 a prezentului document.  O cerere de finanțare pentru un proiect, care este respins într-una din etapele procesului de evaluare, selecție si contractare, poate fi redepusă în cadrul prezentului apel de proiecte, cu condiția corectării/îmbunătățirii aspectelor care au stat la baza respingerii inițiale a acesteia și încadrării în termenul limită de depunere.  Aceasta va fi tratată ca o cerere nou depusă. |

## **3.2 Forma de sprijin (granturi; instrumentele financiare; premii)**

|  |
| --- |
| Forma de sprijin utilizată în cadrul prezentului apel de proiecte este grantul nerambursabil. |

## **3.3 Bugetul alocat apelului de proiecte**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Alocarea financiară pentru acest apel de proiecte este:   |  |  |  |  |  |  |  | | --- | --- | --- | --- | --- | --- | --- | | **FEDR APEL  EURO** | **BS EURO** | **AFN EURO** | **BL EURO** | **BN = BS+BL EURO** | **Alocare apel  (FEDR + BS+BL, EURO)** | **Curs info euro ghid** | | 2.100.000,00 | 370.588,24 | 2.470.588,24 | 0,00 | 370.588,24 | 2.470.588,24 | 5,0783 |  |  |  |  |  |  |  | | --- | --- | --- | --- | --- | --- | | **FEDR LEI** | **BS LEI** | **AFN LEI** | **BL LEI** | **BN = BS+BL lei** | **Alocare apel  (FEDR + BS+BL, LEI)** | | 10.664.430 | 1.881.958,26 | 12.546.388,26 | 0,00 | 1.881.958,26 | 12.546.388,26 | |

## **Rata de cofinanțare**

|  |
| --- |
| Finanțarea nerambursabilă maximă acordată pentru un proiect de investiții în cadrul prezentului apel de proiecte este 100% din valoarea eligibilă a investiției (valoarea totală a cheltuielilor eligibile), în limita max. 300.000 euro, respectiv echivalentul în lei, calculat la cursul InforEuro valabil la data acordării ajutorului de minimis, a max. 300.000 euro și cu respectarea plafonului de minimis aferent tipului de investiție finanțat. |

## **3.5 Zona/zonele geografică(e) vizată(e) de apelul de proiecte**

|  |
| --- |
| Prezentul apel de proiecte se aplică investițiilor în infrastructura de reîncărcare/ a vehiculelor ecologice realizate de către unitatile administrativ teritoriale aferente celor șapte județe din regiunea de dezvoltare Sud-Muntenia, respectiv: Argeș, Călărași, Dâmbovița, Giurgiu, Ialomița, Prahova și Teleorman. |

## **3.6 Acțiuni sprijinite în cadrul apelului**

|  |
| --- |
| Acțiunile sprijinite în cadrul prezentului apel vizează investiții care vor asigura un transport durabil și curat, prin dezvoltarea infrastructurii pentru stații de reîncărcare electrică, ce vor încuraja utilizarea vehiculelor ecologice și vor contribui la reducerea emisiilor generate de vehicule.  Astfel, acțiunile sprijinite se referă la investiții în dezvoltarea infrastructurii de puncte de reîncărcare de putere normală și putere înaltă pentru autovehicule și autobuze electrice, atât vehicule ușoare cât și vehicule grele, pentru transportul rutier de-a lungul drumurilor județene din regiunea Sud-Muntenia.  În cadrul prezentului apel, **sunt finanțate exclusiv stațiile de reîncărcare pentru vehicule electrice**, considerate infrastructură pentru combustibili alternativi conform Regulamentului (UE) 2023/1804 privind infrastructura pentru combustibili alternativi și Directivei (UE) 2014/94. |

## **3.7. Grup țintă vizat de apelul de proiecte**

|  |
| --- |
| Principalele grupuri țintă, conform prevederilor Programului Regional Sud Muntenia 2021-2027, sunt:  - autoritățile publice;  - participanții la trafic;  - populația din cadrul municipiilor, orașelor și comunelor;  - mediul de afaceri. |

## **3.8. Indicatori**

### 3.8.1. Indicatori de realizare

|  |
| --- |
| RCO59 - Infrastructuri pentru combustibili alternativi (puncte de realimentare/reîncărcare) -  puncte de realimentare/reîncărcare (număr).  Indicatorul măsoară numărul de puncte de alimentare/reîncărcare (noi sau modernizate) pentru vehicule ecologice finanțate prin proiectele susținute.  Un punct de reîncărcare este o interfață care este folosită pentru încărcarea sau schimbarea bateriei unui vehicul electric.  Un punct de încărcare poate avea mai multe prize și indicatorul măsoară numărul de puncte de încărcare.  Acest indicator se măsoară la finalizarea și punerea în funcțiune a output-ului din proiect. |

### 3.8.2. Indicatori de rezultat

|  |
| --- |
| RCR55 - Număr anual de utilizatori de drumuri nou construite, reconstruite, reabilitate sau modernizate – pasager km/an.  Acest indicator măsoară numărul total de pasageri-km parcurși pe drumuri nou construite, reabilitate, reconstruite sau modernizate datorită proiectului sprijinit.  Valoarea de bază a indicatorului se referă la numărul estimat de pasageri-km parcurși pe drumul respectiv în anul anterior începerii intervenției și este zero pentru drumurile noi  Valoarea realizată urmează să fie estimată ex-post pentru perioada de un an de la finalizarea intervenției. |

### 3.8.3. Indicatori suplimentari specifici apelului de proiecte (dacă este cazul)

|  |
| --- |
| *Nu este cazul.* |

## **3.9. Rezultatele așteptate**

|  |
| --- |
| Ȋn cadrul cererii de finanțare se vor menţiona rezultatele aşteptate în corelare cu activitățile propuse prin proiect.  Realizarea rezultatelor asumate este obligatorie în perioada de implementare. |

## **3.10. Operațiune de importanță strategică**

|  |
| --- |
| Nu se aplică prezentului apel de proiecte. |

## **3.11. Investiții teritoriale integrate**

|  |
| --- |
| *Nu se aplică prezentului apel de proiecte* |

## **3.12. Dezvoltare locală plasată sub responsabilitatea comunității**

|  |
| --- |
| *Nu se aplică prezentului apel de proiecte* |

## **3.13.Reguli privind ajutorul de stat**

|  |
| --- |
| În cadrul acestui apel de proiecte se instituie o schemă transparentă de ajutor de minimis destinată finanțării infrastructurii de reîncărcare pentru vehicule ecologice prin Programului Regional Sud Muntenia 2021-2027, denumită în continuare schemă, prin Prioritatea 4 – O regiune mai accesibilă, în cadrul obiectivului specific RSO 3.2 - Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere.  Ajutoarele de minimis se acordă numai în condițiile și pe baza criteriilor prevăzute în schemă, în limita bugetului disponibil.  Scopul măsurii este de a sprijini dezvoltarea unei infrastructuri de reîncărcare accesibile publicului pentru vehiculele ecologice în Regiunea Sud-Muntenia, în vederea stimulării pătrunderii acestora pe piață și reducerea impactului transporturilor asupra mediului.  Ajutorul de minimis se acordă numai pentru construirea și instalarea unei infrastructuri de reîncărcare accesibile publicului și care oferă utilizatorilor acces nediscriminatoriu, inclusiv în ceea ce privește tarifele, autentificarea și metodele de plată, precum și alți termeni și alte condiții de utilizare.  Costurile eligibile sunt costurile aferente construirii și instalării infrastructurii de reîncărcare. Acestea vor include costurile infrastructurii de reîncărcare în sine, instalarea componentelor și echipamentele tehnice, lucrările de geniu civil, adaptările terestre sau rutiere conexe, costurile de instalare și costurile suportate pentru obținerea autorizațiilor aferente.  Administratorul al ajutorului de minimis este:   1. Agenția pentru Dezvoltare Regională Sud Muntenia, denumit în continuare ADRSM, prin intermediul Autorității de Management pentru Programul Regional Sud Muntenia 2021-2027, denumită în continuare AMPRS; 2. Ministerul Finanțelor, prin Serviciul de Inspecție Fonduri-Europene (SIFE) din cadrul Direcției Generale de Inspecție Economico-Financiară (DGEIF), în calitate de Organism Intermediar pentru Programul Regional Sud-Muntenia 2021-2027, denumit in continuare OI-SIFE, pentru activitățile: activitatea de constatare şi sancționare a neregulilor apărute în obținerea şi utilizarea fondurilor europene, inclusiv transmiterea titlurilor executorii către beneficiari și către AM PR Sud Muntenia, precum și ținerea unei evidențe a acestora privind data transmiterii către beneficiari și AM PR Sud Muntenia, activitatea de stabilire a dobânzilor datorate pentru neachitarea la termen a obligațiilor prevăzute în titlul executoriu, verificarea suspiciunilor de fraudă, respectiv analiza indiciilor de fraudă apărute în obținerea şi utilizarea fondurilor europene, soluționarea contestațiilor și reprezentarea în instanță pentru actele administrative emise de SIFE, respectiv obligațiile conform prevederilor Legii contenciosului administrativ nr. 554/2004, cu modificările și completările ulterioare.   Ajutorul de minimis se acordă sub formă de finanțare nerambursabilă. Toate sumele utilizate sunt brute, înainte de orice deducere de impozite şi taxe.  Valoarea totală a ajutoarelor de minimis acordate solicitantului nu poate depăși echivalentul în lei, calculat la cursul InforEuro valabil la data acordării ajutorului de minimis, a 300.000 euro, pe ultimii trei ani calculați pe bază continuă, indiferent dacă ajutorul a fost acordat din surse naționale sau europene.  Ajutorul de minimis se consideră acordat în momentul în care dreptul legal de a beneficia de acesta este acordat unitatii administrativ teritoriale, respectiv data semnării contractului de finanțare, în temeiul legislației naționale aplicabile, indiferent de data la care ajutorul de minimis se plătește.  Ajutorul de minimis se va acorda după ce se va verifica, de către furnizor, dacă suma totală a ajutoarelor de minimis acordate întreprinderii unice, fie din surse ale statului sau ale autorităţilor locale, fie din surse comunitare, luând în calcul și ajutorul de minimis acordat în baza scheme, nu depăşeşte pragul de 300.000 EUR, în nicio perioadă de trei ani.  În cazul în care, prin acordarea unor noi ajutoare de minimis s-ar depăși plafonul maxim de 300.000 EUR, întreprinderea poate beneficia, dacă solicită acest lucru, de prevederile schemei de ajutor de minimis doar pentru acea valoare de ajutor care, cumulată cu restul ajutoarelor de minimis primite anterior, nu depășește acest plafon.  Schema se aplică de la data publicării ei pe pagina web dedicată programului: <https://2021-2027.adrmuntenia.ro>, în limita bugetului alocat, până la data de 31.12.2027.  Plata ajutorului către beneficiari se poate efectua până la data de 31.12.2029, în limita bugetului alocat prezentei scheme.  Ajutoarele de minimis acordate în acestui apel pot fi cumulate cu ajutoarele de minimis acordate în conformitate cu Regulamentul (UE) nr. 2832/2023 privind aplicarea articolelor 107 şi 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general, în limita plafonului stabilit în regulamentul respectiv. Acestea pot fi cumulate cu ajutoare de minimis acordate în conformitate cu alte regulamente de minimis, în limita plafonului relevant de 300.000 euro.  Din perspectiva monitorizării cumulului ajutoarelor de minimis de care poate beneficia o întreprindere unică pe parcursul ultimilor 3 ani, valoarea maximă nerambursabilă pentru o întreprindere unică este echivalentul în lei a 300.000 de euro. Cursul valutar utilizat este cursul inforEuro valabil la momentul acordării ajutorului.  Pentru respectarea regulilor de cumul, solicitantul ajutorului de minimis va prezenta în declarația unică, pe propria răspundere, informațiile referitoare la orice alt ajutor de minimis primit în ultimii 3 ani până la depunerea cererii de finanțare, respectiv până la încheierea contractului de finanțare, cu respectarea prevederilor referitoare la întreprinderea unică.  Înainte de încheierea actului de acordare a ajutorului de minimis, în etapa de contractare, solicitantul va depune Declarația de minimis, anexă la ghidul solicitantului, pentru demonstrarea respectării regulilor de cumul ale ajutoarelor primite.  Declaraţia de minimis va cuprinde și informații privind alte ajutoare de stat acordate sau solicitate în legătură cu cheltuieli eligibile aferente unui proiect pentru care se solicită ajutor de minimis prin prezentul apel.  Agenția de Dezvoltare Regională Sud-Muntenia are obligația de a monitoriza permanent ajutoarele de minimis acordate, aflate în derulare, pentru a nu se depăși plafoanele şi intensitatea maxime admise şi de a dispune măsurile care se impun în cazul nerespectării condițiilor din prezenta schemă sau din legislația națională ori europeană aplicabilă la momentul respectiv.  În vederea asigurării monitorizării ajutoarelor de stat la nivel european şi național, Agenția pentru Dezvoltare Regională Sud-Muntenia are obligația să păstreze evidența detaliată a ajutoarelor de minimis acordate pe o perioadă de minimum 10 ani fiscali de la data acordării ultimului ajutor individual în baza prezentei scheme.  Această evidență trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de stat şi de minimis.  Agenția pentru Dezvoltare Regională Sud-Muntenia, în calitate de autoritate responsabilă cu implementarea schemei de ajutor de minimis, are obligația de a transmite Consiliului Concurenței toate datele şi informațiile necesare pentru monitorizarea ajutoarelor de stat şi de minimis la nivel național, în formatul şi în termenul prevăzute de Regulamentul privind procedurile de monitorizare a ajutoarelor de stat și de minimis pus în aplicare prin Ordinul președintelui Consiliului Concurenței nr. 441/2022, precum şi datele şi informațiile necesare pentru întocmirea inventarului ajutoarelor de stat și de minimis și a rapoartelor şi informărilor necesare îndeplinirii obligațiilor României în calitate de stat membru al Uniunii Europene.  Pentru a crea posibilitatea verificării ex-ante a eligibilității potențialilor beneficiari ai schemei, în conformitate cu prevederile art. 29 din OUG nr. 77/2014, precum si cu OUG nr. 108/2023, Agenția pentru Dezvoltare Regională Sud-Muntenia, în calitate de furnizor al schemei de ajutor de stat, are obligația încărcării în Registrul general al ajutoarelor de stat acordate în România (RegAS) a schemei, în termen de 10 zile lucrătoare de la data intrării în vigoare a acesteia.  Furnizorul schemei de minimis are, de asemenea, obligația de a înregistra în RegAS contractele de finanțare, eventualele obligații de rambursare și rambursări efective aferente acestora, deciziile de recuperare, etc., în termen de maxim 7 zile lucrătoare de la data instituirii obligaţiei de recuperare, respectiv de la data rambursării, după caz.  Plăţile se încarcă în termen de 10 zile lucrătoare de la data plăţii.  Beneficiarul are obligația de a pune la dispoziția Agenției pentru Dezvoltare Regională Sud-Muntenia, în formatul şi în termenul solicitate de către acesta, toate datele şi informațiile necesare în vederea respectării procedurilor de raportare şi monitorizare a ajutoarelor de minimis ce îi revin ca responsabilitate.  Beneficiarul trebuie să păstreze, pe o perioadă de minimum 10 ani fiscali de la data acordării ultimei alocări specifice, toate documentele referitoare la ajutorul de minimis primit în cadrul schemei pentru a demonstra respectarea tuturor condițiilor impuse de legislația comunitară în acest domeniu.  Constituie motive de restituire integrală a ajutorului de minimis primit:   * nerespectarea prevederilor Regulamentului (UE) nr. 2831/2023; * nerespectarea prevederilor Regulamentului (UE) 2021/1060; * nerespectarea prevederilor Regulamentului (UE) 2021/1058; * nerealizarea a niciunuia dintre obiectivele asumate prin proiect; * înstrăinarea proiectului ori a bunurilor obținute prin finanțarea prevăzută în prezenta schemă de ajutor de minimis în perioada de durabilitate a proiectului. Se are în vedere atât înstrăinarea parțială cât și totală. În raport de formă, prin înstrăinare se înțelege atât cea oneroasă cât și cea gratuită; * nerespectarea criteriilor de eligibilitate, respectiv de acordare, impuse prin prezenta schema, inclusiv în cazul constatării ulterioare.   Constituie motive de restituire parțială a ajutorului de minimis primit:  • efectuarea unor cheltuieli care nu respectă prevederile H.G. 873 din 6 iulie 2022 privind regulile de eligibilitate a cheltuielilor efectuate în cadrul operațiunilor finanțate prin Fondul European de Dezvoltare Regională;  • atingerea parțială a obiectivelor și indicatorilor de realizare și de rezultat din cadrul proiectului aprobat;  • cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate.  Ajutorul de minimis care trebuie recuperat include şi dobânda aferentă, datorată de la data plății ajutorului până la data recuperării acestuia. Dobânda de recuperare se calculează conform prevederilor Ordinului nr. 386 din 16 aprilie 2020 pentru punerea în aplicare a Instrucțiunilor privind procedura de calculare a dobânzii în cazul ajutorului de stat sau de minimis care trebuie rambursat sau recuperat.  Furnizorul/administratorul își rezervă dreptul de a stopa acordarea/plata ajutorului de minimis sau de a solicita recuperarea ajutorului de minimis deja plătit, în cazul în care documentele și informațiile furnizate de către beneficiar în documentele depuse se dovedesc a fi incorecte sau false.  Deciziile furnizorului de recuperare a ajutorului de minimis se transmit Consiliului Concurenței, spre informare, în termen de 5 zile de la data adoptării. |

## **3.14. Reguli privind instrumentele financiare**

|  |
| --- |
| *Nu se aplică prezentului apel de proiecte.* |

## **3.15. Acțiuni interregionale, transfrontaliere și transnaționale**

|  |
| --- |
| În cadrul procesului de elaborare a PRSM 2021 – 2027, un rol important este acordat principiului complementarității și realizării de sinergii cu programele finanțate de UE.  Pentru acțiunile indicative din cadrul RSO 3.2, se vor încuraja și proiectele comune inter-regionale, transfrontaliere, internaționale și intersectoriale.  Proiectele pot viza crearea de parteneriate și realizarea de activități de cooperare la nivel interregional cu alte regiuni din EU de câte ori se consideră că o astfel de abordare poate aduce valoare adăugată sau beneficii semnificative obiectivelor programului.  Astfel, în calitate de co-inițiatoare a SUERD, România, prin regiunile sale, își propune să participe la atingerea obiectivelor și țintelor SUERD 2021 – 2027.  Acțiunile indicative mai sus menționate vor contribui activ la realizarea Planului de Acțiune al SUERD 2021 – 2027, prin contribuția adusă AP 1B – Mobilitate feroviară, rutieră și aeriană, acțiunea 1 ce vizează realizarea finalizării rețelei centrale TEN-T (feroviare și rutiere) care traversează regiunea Dunării, luând în considerare provocările de mediu, economice și politice, în special în zonele transfrontaliere și acțiunea 5, care urmărește îmbunătățirea  infrastructurii transfrontaliere regionale / locale și a accesului la zonele rurale prin facilitarea infrastructurii de transport secundar și terțiar. |

## **3.16. Principii orizontale**

|  |
| --- |
| Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, precum și în conformitate cu principiile orizontale privind egalitatea de gen, de șanse, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală), accesibilitatea pentru persoanele cu dizabilități, dezvoltarea durabilă și principiul DNSH.  Solicitanții au obligaţia să demonstreze că proiectele propuse nu contravin acestor principii. Astfel, vor detalia în cadrul proiectelor modalitatea de respectare a principiilor de mai sus.  În secțiunea relevantă din cererea de finanțare va fi descris modul în care sunt respectate obligațiile prevăzute de legislația specifică aplicabilă și se vor evidenția elementele relevante în raport cu asigurarea accesibilității pentru persoanele cu dizabilități.  În cadrul Declarației Unice, solicitantul își va asuma că va respecta, pe durata pregătirii şi implementării proiectului, prevederile legislaţiei europene şi naţionale în domeniul dezvoltării durabile, inclusiv DNSH, egalităţii de şanse, nediscriminării, egalităţii de gen, accesibilității pentru persoanele cu dizabilități, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap. |

## **3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

|  |
| --- |
| În cadrul prezentului apel de poiecte sunt prevăzute următoarele cerințe de eligibilitate cu privire la aspectele de mediu.   1. **În conformitate cu prevederile art.73, alin.2, lit. (e) din Regulamentul UE nr.1060/2021, proiectele care intră sub incidența Directivei 2011/92/UE a Parlamentului European și a Consiliului fac obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător**.   Astfel, potrivit prevederilor Legii nr.292/ 2018, proiectele care pot avea efecte semnificative asupra mediului, cauzate, printre altele, de natura, dimensiunea sau localizarea lor, fac obiectul unei solicitări de aprobare de dezvoltare şi al unei evaluări a impactului lor asupra mediului înaintea emiterii acestei aprobări, în conformitate cu deciziile autorităților competente pentru protecția mediului.   1. **Potrivit prevederilor art.9, alin.4 din Regulamentul UE nr.1060/2021, proiectele trebuie să fie în conformitate cu principiul de ”a nu prejudicia în mod semnificativ” (”do no significant harm” – DNSH).**   Proiectele vor avea în vedere respectarea obligațiilor pentru implementarea principiului ”a nu prejudicia în mod semnificativ” (”do no significant harm” – DNSH), așa cum acesta este definit prin Regulamentul (UE) nr. 852/2020 privind instituirea unui cadru care să faciliteze investițiile durabile.  Solicitanții vor descrie în cadrul secțiunii relevante din cererea de finanțare si anexele sale, inclusiv documentația tehnică, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse, dacă sunt prevăzute astfel de acțiuni.  Pentru acest lucru, solicitanții vor avea în vedere analiza principiului DNSH efectuată la nivelul Programului Regional Sud-Muntenia 2021-2027, disponibilă accesând link-ul <https://2021-2027.adrmuntenia.ro/program/static/60>, versiunea a treia, august 2025 (paginile 122-135).  De asemenea, solicitantul va completa Declarația DNSH prin care își va asuma respectarea cerințelor și măsurilor prevăzute în analiza principiului DNSH efectuată la nivelul Programului Regional Sud Muntenia 2021-2027. Declarația este anexată ghidului solicitantului.   1. **Proiectele asigură imunizarea la schimbările climatice pentru investiții cu o durata de viață mai mare de cinci ani.**   În conformitate cu prevederile art.73, alin.2, lit. (j) din Regulamentul UE nr.1060/2021, în cazul proiectelor de infrastructură cu o durată de viață de, cel puțin, cinci ani, acestea asigură imunizarea la schimbările climatice.  Proiectele care pot fi finanțate în cadrul acestui apel se încadrează în sfera de acțiune a domeniului de intervenție 086 - Infrastructuri pentru combustibili alternativi, având un coeficient de 100% pentru impactul asupra schimbărilor climatice, aceste tipuri de investiții sprijinind trecerea la o economie neutră din punct de vedere climatic.  De asemenea, potrivit Comunicării Comisiei Europene nr. 2021/C 373/01- Orientări tehnice referitoare la imunizarea infrastructurii la schimbările climatice în perioada 2021-2027- una din măsurile recomandate legate de atenuarea schimbărilor climatice o reprezintă asigurarea unei infrastructuri de transport cu emisii scăzute prin investiții în stațiile de încărcare a vehiculelor ecologice.  Prin urmare, se prognozează că investițiile nu vor influența semnificativ obiectivul de mediu privind schimbările climatice, luând în considerare atât impactul direct în timpul implementării, cât și efectele indirecte primare pe întreaga durată de viață a investiției.  În cadrul Declarației Unice, solicitantul își va asuma că va respecta, pe durata pregătirii şi implementării proiectului, prevederile legislaţiei europene şi naţionale în domeniul atenuării și adaptării la schimbările climatice. |

## **3.18. Caracterul durabil al proiectului**

|  |
| --- |
| În conformitate cu prevederile art. 65 al Regulamentului (UE) 1060/ 2021, solicitantul, în cazul în care va primi finanțare din Programul Regional Sud Muntenia 2021-2027, pe termenul de 5 ani de la data plăţii finale, nu trebuie să :  • înceteze sau să transfere activitatea prevăzută în afara regiunii vizate de program;  • realizeze o modificare a proprietății asupra unui element de infrastructură care dă un avantaj nejustificat unei întreprinderi sau unui organism public;  • realizeze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.  Aceste elemente sunt asumate de către solicitant prin Declarația Unică, iar în etapa de contractare, solicitantul va trebui să dovedească că poate să asigure caracterul durabil al investiţiei în conformitate cu prevederile art.65 al Regulamentului (UE) 1060/ 2021. |

## **3.19. Acțiuni menite să garanteze egalitatea de șanse, de gen, incluziunea și nediscriminarea**

Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, inclusiv observațiile generale ale CDPH, precum și cu principiile orizontale privind egalitatea de gen, șanse, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea pentru persoanele cu dizabilități.

Astfel, în cadrul prezentului apel de proiecte respectarea obligațiilor prevăzute în legislația comunitară și națională în domeniul accesibilității pentru persoanele cu dizabilități, egalității de gen, șanse, nediscriminării **reprezintă o condiție de eligibilitate, înțelegând prin aceasta respectarea standardelor minime privind designul universal și adaptarea rezonabilă.**

În conformitate cu prevederile art.4, lit.f din Conveția ONU privind Drepturile Persoanelor cu Handicap, solicitanții de finanțare vor avea în vedere ca bunurile, serviciile, echipamentele şi facilităţile propuse prin proiect să fie concepute pe baza **designului universal**, care presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, să promoveze existenţa şi să încurajeze utilizarea acestor bunuri, servicii, echipamente şi facilităţi concepute pe baza designului universal.

De asemenea, în cadrul proiectelor, solicitanții de finanțare vor respecta cerințele privind adaptarea rezonabilă care presupune efectuarea modificărilor și ajustărilor necesare și adecvate pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

**Nerespectarea acestui criteriu de eligibilitate, în oricare din etapele de evaluare, selecție, contractare, implementare și durabilitate, duce la respingerea proiectelor, acestea fiind considerate neeligibile.**

În cadrul acestui apel de proiecte se pot propune măsuri suplimentare față de cerințele minime legale, care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicaţii, dispozitive şi tehnologii de asistare, adecvate persoanelor cu dizabilităţi, tehnologiilor cu preţuri accesibile, acțiuni suplimentare favorabile incluziunii și diversității, dezvoltarea de tehnologii lingvistice bazate pe inteligență artificială (traducere automată, tehnologii vocale, instrumente de analiză a textelor, etc).

Beneficiarul își va asuma că rezultatele proiectelor vor permite persoanelor cu dizabilităţi accesul la rezultatele proiectului în condiții de egalitate și nediscriminare, în conformitate cu prevederile art. 9 din Convenția ONU privind drepturile persoanelor cu dizabilități și cu prevederile naționale în vigoare.

## **3.20 Teme secundare**

|  |
| --- |
| *Nu se aplică prezentului apel de proiecte.* |

## **3.21. Informarea și vizibilitatea sprijinului din fonduri**

|  |
| --- |
| Activitățile de comunicare și vizibilitate aferente proiectului sunt obligatorii și vor fi în conformitate cu prevederile contractului de finanţare și cu prevederile Ghidului de Identitate Vizuală al PRSM 2021-2027, pus la dispoziție, în format electronic, pe site-ul dedicat programului (2021-2027.adrmuntenia.ro).  Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR Sud-Muntenia 2021-2027, indicațiile tehnice din Ghidul de Identitate Vizuală al PRSM 2021-2027. |

# 4. INFORMAȚII ADMINISTRATIVE DESPRE APELUL DE PROIECTE

## **4.1 Data deschiderii apelului de proiecte**

Data deschiderii apelului de proiecte: .....................

## **4.2. Perioada de pregătire a proiectelor**

Prezentul apel de proiecte are termen-limită de depunere, lăsând, totodată, solicitanților timpul necesar pentru pregătirea și depunerea cererilor de finanțare.

## **4.3. Perioada de depunere a proiectelor**

### 4.3.1. Data și ora pentru începerea depunerii de proiecte

|  |
| --- |
| Data începerii depunerii proiectelor în platforma MySMIS este .................... |

### 4.3.2. Data și ora închiderii apelului de proiecte

|  |
| --- |
| Data închiderii apelului de proiecte în platforma MySMIS este ..................... |

## **4.4 Modalitatea de depunere a proiectelor**

|  |
| --- |
| Prezentul apel de proiecte se lansează prin sistemul informatic SMIS2021/MySMIS2021+.  Depunerea unei cereri de finanțare reprezintă operațiunea de transmitere, de către un solicitant, a unei cereri de finanțare, prin intermediul aplicației SMIS2021/MySMIS2021+.  Aplicația SMIS2021/MySMIS2021+ alocă, în mod automat, codul proiectului (codul SMIS) pentru fiecare cerere de finanțare la momentul începerii completării acesteia de către un solicitant. Ordinea codurilor SMIS nu reflectă ordinea depunerii proiectelor.  Codul SMIS va fi utilizat, în mod obligatoriu, în toată corespondența referitoare la proiectul căruia i-a fost alocat.  Toate etapele aferente proiectului (depunere, evaluare, contractare, implementare) se vor desfășura prin intermediul sistemului informatic SMIS2021/MySMIS2021+. |

# 5. CONDIȚII DE ELIGIBILITATE

## **5.1. Eligibilitatea solicitanților și partenerilor**

### 5.1.1. Cerințe privind eligibilitatea solicitanților și partenerilor

|  |
| --- |
| 1. **1. Solicitantul eligibil** este: 2. a) UAT Județ/ Municipiu/ Oraș/ Comună din cele șapte județe ale regiunii Sud-Muntenia; 3. b) parteneriatul între entitățile menționate la punctul a).   Criteriile de eligibilitate ale solicitantului se aplică fiecărui partener din cadrul acordului de parteneriat/acordului cadru de colaborare. Nu există restricţii cu privire la numărul partenerilor.   1. **2. Solicitantul** **şi/sau reprezentantul său legal**, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația unică. 2. **A.** Solicitantul nu se află în următoarele situații începând cu data depunerii cererii de finanțare, pe perioada de evaluare, selecție, contractare, implementare: 3. a. în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv conform Legii nr.85/2014 privind procedura insolvenței, cu modificările și completările ulterioare, după caz; 4. b. face obiectul unei proceduri legale pentru declararea sa într-una din situațiile de la punctul a; 5. c. este găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare. 6. **B**. Solicitantultrebuie să se regăsească în următoarele situații: 7. **a.** În cazul solicitantului pentru care au fost stabilite debite în sarcina sa ca urmare a măsurilor legale întreprinse de AM PRSM, acesta va putea încheia contractul de finanțare în următoarele situații: 8. - recunoaște debitul stabilit în sarcina sa de AM PRSM și îl achită integral, atașând dovezi în acest sens, cu excepția proiectelor aflate în implementare, pentru care recunoaște debitul stabilit și îl achită integral sau își exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat; 9. - a contestat în instanța notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens. 10. b. A achitat obligațiile de plată nete către bugetul de stat și respectiv bugetul local în ultimul an calendaristic conform normelor legale în vigoare. 11. c. Deține dreptul legal de a desfășura activitățile prevăzute în cadrul proiectului. 12. **C.** Reprezentantul legal, care își exercită atribuțiile de drept pe perioada procesului de evaluare, selecție, contractare și implementare, trebuie să nu se afle într-una din situațiile de mai jos: 13. a. Să fie subiectul unui conflict de interese definit în conformitate cu prevederile naționale/comunitare în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului. 14. b. Să se afle în situația de a induce grav în eroare AM PRSM sau comisiile de evaluare, contractare, implementare prin furnizarea de informații incorecte în cadrul prezentului apel de proiecte sau a altor apeluri de proiecte derulate la nivelul PR Sud-Muntenia 2021-2027. 15. c. Să se afle în situația de a încerca/de a fi încercat să obțină informații confidențiale, să influențeze AM PRSM și/sau comisiile de evaluare, contractare, implementare sau pe parcursul procesului de evaluare, contractare, implementare în cadrul prezentului apel de proiecte sau a altor apeluri de proiecte derulate la nivelul PR Sud-Muntenia 2021-2027. 16. d. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora. 17. În cazul parteneriatelor, toți membrii acestora vor completa Declarația unică. 18. 3**. Solicitantul** deține drepturi asupra imobilului (locul de implementare), obiect al proiectului, care îi conferă dreptul de a realiza investiția, începând cu data depunerii cererii de finanțare, pe perioada de evaluare, contractare, implementare și durabilitate: **dreptul de proprietate/administrare/superficie/folosință.**   Bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanțare, următoarele condiţii:  a) să fie libere de orice sarcini sau interdicţii incompatibile cu realizarea activităţilor proiectului;  b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;  c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;  d) să nu facă obiectul revendicărilor potrivit unor legi speciale în materie sau dreptului comun.   1. **4. Solicitantul trebuie să** asigure caracterul durabil al investiției pe o perioadă de 5 ani de la data efectuării plății finale, potrivit prevederilor art.65 din Regulamentul UE nr. 1060/2021, respectiv trebuie să:  * mențină investiția realizată (asigurând mentenanța și serviciile asociate necesare); * nu realizeze modificarea proprietății asupra unui element de infrastructură care conferă un avantaj nejustificat unei întreprinderi sau unui organism public; * nu realizeze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.  1. În cazul nerespectării prevederilor art.65 din Regulamentul UE nr.1060/2021, proiectul este considerat neeligibil și respins de la finanțare. 2. Dacă nerespectarea acestei condiții este identificată în perioada de implementare, beneficiarul va returna finanțarea acordată.   Rambursarea efectuată pe motivul nerespectării dispozițiilor din articolul menționat mai sus este proporțională cu perioada de neconformitate.   1. **5. Solicitantul** trebuie sădemonstreze capacitate financiară de a asigura cheltuielile de funcționare și întreținere aferente investiției propuse prin proiect, cheltuielile neeligibile, dacă acestea există, în vederea asigurării sustenabilității financiare, potrivit prevederilor art.73, alin.2, lit.d) din Regulamentul UE nr.1060/2021.   **6. Solicitantul** nu a obţinut şi nu este pe cale să obţină finanţare prin proiecte ori programe finanţate din alte fonduri publice, inclusiv fonduri comunitare, pentru realizarea investiţiei care face obiectul cererii de finanțare depuse în cadrul PRSM 2021-2027.  **În cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă.**  **În acest sens, solicitantul va aduce la cunoștința AM PRSM orice eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului, în termen de 5 zile de la luarea la cunoștință a situației respective.** |

### 5.1.2. Categorii de solicitanți eligibili

|  |
| --- |
| 1. **În cadrul prezentului apel de proiecte, solicitanții eligibili sunt**: 2. a) UAT Județ/ Municipiu/ Oraș/ Comună din cele șapte județe ale regiunii Sud-Muntenia; 3. b) parteneriatul între entitățile menționate la punctul a).   Criteriile de eligibilitate ale solicitantului se aplică fiecărui partener din cadrul acordului de parteneriat/acordului cadru de colaborare. Nu există restricţii cu privire la numărul partenerilor. |

### 5.1.3. Categorii de parteneri eligibili

|  |
| --- |
| În cadrul prezentului apel de proiecte, partenerii eligibili sunt : UAT Județ/ Municipiu/ Oraș/ Comună.  Criteriile de eligibilitate ale solicitantului se aplică fiecărui partener din cadrul acordului de parteneriat/acordului cadru de colaborare. Nu există restricţii cu privire la numărul partenerilor. |

### 5.1.4. Reguli și cerințe privind parteneriatul

|  |
| --- |
| Principiul parteneriatului reprezintă un aspect important la nivelul Programului Regional Sud-Muntenia 2021-2027, astfel că, în cadrul prezentului apel, a fost prevăzută posibilitatea depunerii cererilor de finanțare în parteneriat.  Când proiectul se implementează în parteneriat, prin ”solicitant/beneficiar” se înțelege întregul parteneriat (lider de parteneriat și partenerii) iar drepturile și obligațiile solicitanților/beneficiarilor revin și partenerilor.  În cazul proiectelor depuse în parteneriat este obligatorie transmiterea Acordului de parteneriat, care va conține cel puțin informațiile din Anexa\_Acord de parteneriat.  Acordul de parteneriat va stabili, după caz modalitatea de participare atât pentru cheltuielile eligibile cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie.  Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.  Criteriile de eligibilitate ale solicitantului se aplică fiecărui partener din cadrul acordului de parteneriat.  Cererea de finanțare va fi depusă de liderul parteneriatului.  Schimbul de informații pentru toate etapele aferente unui proiect se va realiza prin intermediul liderului de parteneriat. |

## **5.2. Eligibilitatea activităților**

### 5.2.1. Cerințe generale privind eligibilitatea activităților

|  |
| --- |
| **Criteriile generale aplicabile prezentului apel de proiecte cu privire la eligibilitatea proiectului și a activităților sunt următoarele:**   * **Încadrarea activităților proiectului în activitățile detaliate în secțiunea 5.2.2 a prezentului ghid, având în vedere art.73, alin 2, lit. (g) din Regulamentul (UE) nr.1060/ 2021**. * **Încadrarea în documentele strategice relevante - conformitatea proiectului cu strategiille relevante care stau la baza programului, având în vedere art.73, pct.(2), lit (a) din Regulamentul (UE) nr.1060/ 2021** * **Perioada de implementare a activităților proiectului nu depășește 31 decembrie 2029**   Perioada de implementare a proiectului începe de la data semnării contractului de finanțare, la care se adaugă, dacă este cazul, perioada de desfășurare a activităților proiectului înainte de semnarea contractului de finanțare, conform regulilor de eligibilitate a cheltuielilor.  Solicitantul are obligația să prevadă termene realiste pentru realizarea activităților, cu încadrarea în limitele maxime prevăzute pentru durata maximă de implementare a proiectului.   * **Proiectul asigură respectarea drepturilor** fundamentale și va fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, inclusiv observațiile generale ale CDPH, precum și cu principiile orizontale privind egalitatea de gen, șanse, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală), accesibilitatea pentru persoanele cu dizabilități și dezvoltarea durabilă, având în vedere prevederile art.9 din Regulamentul (UE) nr.1060/ 2021.      * **Proiectul propus trebuie să asigure respectarea și conformitatea cu principiul de ”a nu prejudicia în mod semnificativ” (”do no significant harm” - DNSH).** * **Proiectul include măsuri de comunicare și vizibilitate în conformitate cu Ghidul pentru Identitate Vizuală PRSM 2021-2027.** * **Locul de implementare** **a proiectului este de-a lungul unui drum județean/ de-a lungul drumurilor județene din regiunea Sud-Muntenia, în conformitate cu prevederile PRSM 2021-2027.** * **Locul de instalare a stațiilor** de reîncărcare trebuie să fie ușor accesibil din ambele direcții de deplasare ale drumului județean și semnalizat corespunzător, inclusiv cu specificațiile tehnice și reprezentările grafice (conform art.3, alin.6 și art. 19, alin.1 și 2 din Regulamentul UE nr.1804/2023). * Infrastructura propusă prin proiect trebuie să fie accesibilă publicului larg, în mod permanent și nediscriminatoriu (24 de ore/zi, 7 zile/săptămână). * Infrastructura propusă prin proiect trebuie conectată digital și trebuie să aibă capacitate de reîncărcare inteligentă (art.5, alin.7 și 8 din Regulamentul UE nr.1804/2023) * În cazul reîncărcărilor ad-hoc, infrastructura trebuie dotată cu terminale și dispozitive de plată electronică (conform art.5, alin.1 din Regulamentul UE nr.1804/2023). * Infrastructura propusă prin proiect trebuie să permită colectarea de date statice și dinamice pentru punctele de reîncărcare cu combustibili alternativi accesibile publicului (conform art.20, alin.2 din Regulamentul UE nr.1804/2023). * Punctele de reîncărcare trebuie să respecte specificațiile tehnice referitoare la puterea normală și puterea înaltă pentru autovehicule, precum și puterea normală și puterea înaltă pentru autobuze electrice, așa cum sunt descrise în Anexele II și III ale Regulamentului UE nr.1804/2023, cu modificările și completările ulterioare. * Infrastructura propusă prin proiect asigură asigură un minim de locuri de parcare cel puţin egal cu numărul punctelor de reîncărcare solicitate. * Proiectul se referă la investiții pentru care nu au fost demarate lucrările, respectiv fie nu au fost demarate lucrările de construcții în cadrul investiției, fie nu a fost încheiat primul angajament cu caracter juridic obligatoriu de comandă pentru echipamente sau orice alt angajament prin care investiția devine ireversibilă, inclusiv activități de demolare înainte de depunerea cererii de finanțare, cu excepția celor referitoare la cheltuielile stabilite prin ghid. * **Proiectul propus prin cererea de finanţare nu a mai beneficiat de finanţare publică** în ultimii 5 ani înainte de data depunerii cererii de finanţare, pentru același tip de cheltuieli asociate aceluiași tip de activități realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.   Termenul de referință pentru calculul celor 5 ani menționați mai sus este data depunerii cererii de finanțare.   * **Proiectul face obiectul unei evaluări** a impactului asupra mediului sau al unei proceduri de verificare, în conformitate cu prevederile Legii nr. 292/2018, potrivit prevederilor art.73, lit (e) din Regulamentul (UE) nr.1060/ 2021.     *AM PRSM poate utiliza, în scopul verificărilor conflictului de interese, sistemul ARACHNE în toate etapele proiectului, inclusiv verificarea la depunerea proiectului.* |

### 5.2.2. Activități eligibile

În cadrul acestui apel de proiecte sunt eligibile următoarele activități:

1. Achiziția de active corporale (echipamente, instalații, dotări etc) destinate realizării și funcționării infrastructurii de stații de reîncărcare electrică..

2. Achiziția de active necorporale (brevete, licențe, programe informatice, softuri, alte drepturi şi active similare) necesare instalării și funcţionării infrastructurii de stații de reîncărcare electrică .

3. Lucrări de construcţii, instalaţii şi montaj aferente instalării și funcţionării infrastructurii de stații de reîncărcare electrică, inclusiv pentru asigurarea cu energie electrică necesară funcţionării obiectivului de investiţie, cheltuielile aferente racordării la reţeaua de energie electrică, precum și amenajarea numărului minim de locuri de parcare raportat la numărul punctelor de reîncărcare

4. Pentru activitățile menționate mai sus, se va finanța și realizarea de activități destinate siguranței rutiere pentru participanții la trafic, drept activități conexe ale proiectelor vizate, măsurile orientative aplicându-se în funcție de specificul și necesitatea fiecărui drum județean pe care urmează să fie instalată infrastructura de stații de reîncărcare electrică(spre exemplu: trotuare, alveole, benzi dedicate pentru viraje la stânga - unde este cazul, marcaje rezonatoare, orizontale și verticale, limitatoare de viteză, iluminat, materiale retro-reflectorizante pentru a asigura vizibilitatea etc)

4. Activități de comunicare și vizibilitate.

Activitățile de mai sus trebuie realizate cu respectarea cerințelor privind designul universal și adaptarea rezonabilă.

### 5.2.3.Activitatea de bază

Pentru prezentul apel de proiecte, activitatea de bază poate fi alcătuită din activitățile menționate la punctele 1,2,3 și 5 din cadrul secțiunii 5.2.2 din ghidul solicitantului.

Activitatea conexă este menționată la punctul nr.4 din secțiunea 5.2.2 din ghidul solicitantului.

### 5.2.4. Activități neeligibile

În cadrul prezentuui apel de proiecte nu sunt eligibile următoarele:

- exclusiv realizarea de lucrări de construcții pregătitoare pentru instalarea și funcționarea infrastructurii de stații de reîncărcare electrică, lucrări de modernizare;

- doar achiziția de active necorporale;

- investițiile legate de producția, prelucrarea, transportul, distribuția, stocarea sau arderea combustibililor fosili.

## **5.3. Eligibilitatea cheltuielilor**

### 5.3.1. Baza legală pentru stabilirea eligibilității cheltuielilor

|  |
| --- |
| * Regulamentul (UE) nr. nr. 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările şi completările ulterioare. * Regulamentul (UE) nr. 2021/1058 al Parlamentului European și al Consiliului privind Fondul european de dezvoltare regională și Fondul de coeziune, cu modificările şi completările ulterioare. * Regulamentul (UE) nr. 2020/2093 al Consiliului de stabilire a cadrului financiar multianual pentru perioada 2021-2027. * Ordonanţa de Urgenţă a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare. * Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare. * Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare. * Ordonanţa de Urgenţă a Guvernului nr. 66/2011 privind prevenirea, constatarea şi sancţionarea neregulilor apărute ȋn obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare.   În conformitate cu prevederile art.2 din H.G nr. 873/ 2022, pentru a fi eligibile, cheltuielile prevăzute în cererea de finanţare trebuie să îndeplinească, în mod cumulativ, următoarele condiţii cu carater general:  a) să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;  b) să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5;  c) să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5;  d) să fie în conformitate cu prevederile programului;  e) să fie în conformitate cu prevederile contractului de finanțare;  f) să fie rezonabilă și necesară realizării operațiunii;  g) să respecte prevederile legislației Uniunii Europene și legislației naționale aplicabile;  h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.  i) să nu fie contrară prevederilor dreptului aplicabil al Uniunii Europene sau legislaţiei naţionale care vizează aplicarea dreptului relevant al Uniunii, în privinţa eligibilităţii, regularităţii, gestiunii sau controlului operaţiunilor şi cheltuielilor. |

### 5.3.2.Categorii și plafoane de cheltuieli eligibile

|  |
| --- |
| În cadrul prezentului apel de proiecte sunt eligibile categoriile de cheltuieli prezentate mai jos.    1. Cheltuieli privind achiziția de active corporale (echipamente, instalații, dotări etc) destinate realizării și funcționării infrastructurii de stații de reîncărcare electrică.  2. Cheltuieli privind achiziția de active necorporale (brevete, licențe, programe informatice, softuri, alte drepturi şi active similare) necesare instalării și funcţionării infrastructurii de stații de reîncărcare electrică.3. Cheltuieli privind lucrările de construcţii, instalaţii şi montaj aferente instalării și funcţionării infrastructurii de stații de reîncărcare electrică, inclusiv pentru asigurarea cu energie electrică necesară funcţionării obiectivului de investiţie, cheltuielile aferente racordării la reţeaua de energie electrică/ modernizării rețelei de energie electrică pentru a face față cererii actuale și viitoare de energie electrică, precum și amenajarea numărului minim de locuri de parcare raportat la numărul punctelor de reîncărcare.  4. Cheltuieli privind realizarea de activități destinate siguranței rutiere pentru participanții la trafic, drept cheltuieli conexe ale proiectelor vizate.  5. Cheltuieli privind activitățile de comunicare și vizibilitate.  6. Cheltuieli privind consultanța (management de proiect, elaborarea cererii de finanțare și a studiilor necesare întocmirii acesteia, consultanţă în domeniul managementului execuţiei investiţie), organizarea procedurilor de achiziții  Structura cheltuielilor prevăzute în cadrul punctului 3 de mai sus va respecta structura devizului general din H.G. nr.907/ 2016, cu modificările și completările ulterioare. |

### 5.3.3. Categorii de cheltuieli neeligibile

|  |
| --- |
| Cheltuielile prevăzute la art. 10 din **HG. nr. 873/2022** pentru stabilirea cadrului legal privind eligibilitatea cheltuielilor efectuate de solicitant în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, respectiv:   * cheltuielile prevazute la art. 64 din Regulamentul (UE) 2021/1.060; * cheltuielile efectuate in sprijinul relocarii potrivit art. 66 din Regulamentul (UE) 2021/1.060; * cheltuieli excluse de la finanțare prtrivit art. 7, alin. 1,4 și 5 din Regulamentul (UE) 2021/1.058; * achizitia de echipamente/ dotări second-hand; * amenzi, penalitati, cheltuieli de judecata si cheltuieli de arbitraj; * cheltuielile efectuate peste plafoanele specifice stabilite prin ghidul solicitantului, în aplicarea prevederilor HG. nr. 873/2022 art. 2 alin. (1) lit. f); * cheltuielile excluse de la finanțare prin ghidul solicitantului, în aplicarea prevederilor HG. nr. 873/2022 art. 2 alin. (1) lit. f),corespunzator specificului programului și particularităților operațiunilor; * cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu exceptia situațiilor reglementate la art. 20 alin. (1) lit. b) din același regulament. * cheltuielile aferente operațiunilor care fac obiectul uneia dintre situațiile prevăzute la art. 65 din Regulamentul (UE) 2021/1060, care afectează caracterul lor durabil.   **Alte cheltuieli neeligibile:**   * costuri operaţionale, de funcționare și întreținere a obiectivelor finanțate prin proiect; * cheltuieli financiare, respectiv prime de asigurare, taxe, comisioane, rate și dobânzi aferente creditelor; * achiziționarea de terenuri; * contribuția în natură; * amortizarea; * cheltuielile cu leasingul; * cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004; * cheltuieli efectuate înainte de 01.01.2021 conform prevederilor art. 63, alin. (2) din Regulamentul (UE) nr.1060/2021; * cheltuielile care sunt realizate ulterior perioadei maxime de implementare; * cheltuielile pentru achiziționarea de clădiri; * cheltuieli care nu corespund particularităților/obiectivelor/activităților sprijinite prin ghid; * cheltuieli de mentenanță.   *Solicitantul va dovedi prin cererea de finanţare, capacitatea financiară de a asigura implementarea proiectului, cheltuieli neeligibile ale proiectului, dacă acestea există, în condiţiile rambursării/decontării ulterioare a cheltuielilor din instrumente structurale.*  *Solicitantul trebuie să aibă în vedere faptul că eligibilitatea unei activităţi nu este echivalentă cu eligibilitatea cheltuielilor efectuate pentru realizarea acelei activităţi.* |

### 5.3.4. Opțiuni de costuri simplificate. Costuri directe și costuri indirecte

|  |
| --- |
| În cadrul prezentului apel de proiecte cheltuielile sunt împărțite în categorii de costuri directe și indirecte.  Pentru proiectele de investiții publice, **costurile directe** vor fi costurile incluse la punctele 1, 2, 3 și 5 din secțiunea 5.3.2 din ghid.  Cheltuieli aferente **costurilor indirecte** sunt eligibile, cumulat, **în procent fix de 5%** din valoarea cheltuielilor eligibile aferente costurilor directe și cuprind cheltuielile de la punctele 4 și 6 din secțiunea 5.3.2 din ghid.  Costurile indirecte, așa cum au fost definite, nu se vor detalia, explica și fundamenta prin documente suport. |

### 5.3.5. Opțiuni de costuri simplificate. Costuri unitare/sume forfetare și rate forfetare

|  |
| --- |
| În cadrul prezentului apel de proiecte, pentru a acoperi costurile indirecte ale unui proiect, se utilizează o rată forfetară de **5% din** valoarea cheltuielilor eligibile aferente costurilor directe, având în vedere prevederile art.54, lit. (a) din Regulamentul (UE) nr.1060/ 2021.  Costurile indirecte, așa cum au fost definite, nu se vor detalia, explica și fundamenta prin documente suport. |

### 5.3.6. Finanțare nelegată de costuri

|  |
| --- |
| *Nu este cazul* |

## 5.4. **Valoarea minimă și maximă eligibilă/nerambursabilă a unui proiect**

|  |
| --- |
| Valoarea minimă nerambursabilă: **50.000,00** Euro  Valoarea maximă nerambursabilă: 3**00.000,00** Euro, cu respectarea regulii privind cumulul ajutoarelor de minimis.  Cursul de schimb valutar InforEuro este cel valabil la data lansării apelului de proiecte, <http://ec.europa.eu/budget/contracts_grants/info_contracts/inforeuro/index_en.cfm>  Acest curs va fi utilizat până la semnarea contractului de finanţare.  Valoarea eligibilă a proiectului este nelimitată cu condiția ca diferența dintre valoarea maximă nerambursabilă a proiectului și valoarea eligibilă a acestuia să fie suportate de către solicitant sub formă de contribuţie proprie la cheltuielile eligibile ale proiectului.  Valoarea totală a proiectului poate fi majorată pe perioada implementării cu condiţia ca diferenţa dintre valoarea eligibilă a proiectului şi valoarea totală a acestuia să fie suportată de către beneficiar sub formă de cheltuieli neeligibile. |

## **5.5. Cuantumul cofinanțării acordate**

|  |
| --- |
| Finanțarea nerambursabilă maximă acordată pentru un proiect de investiții în cadrul prezentului apel de proiecte este 100% din valoarea eligibilă a investiției (valoarea totală a cheltuielilor eligibile), în limita max. 300.000 euro, respectiv echivalentul în lei, calculat la cursul InforEuro valabil la data acordării ajutorului de minimis, a max. 300.000 euro și cu respectarea plafonului de minimis aferent tipului de investiție finanțat, din care:   * **FEDR: 85%** * **Buget de stat: 15%** |

## **5.6. Durata proiectului**

|  |
| --- |
| **Perioada de implementare a proiectului nu trebuie să depășească 31 decembrie 2029.**  Perioada de implementare a proiectului începe de la data semnării contractului de finanțare de către ultima parte, la care se adaugă, dacă este cazul, și perioada de desfășurare a activităților proiectului înainte de semnarea contractului de finanțare, conform regulilor de eligibilitate a cheltuielilor.  Solicitantul are obligația de a prevede termene realiste pentru realizarea activităților, cu încadrarea în durata maximă de implementare a proiectului.  În cadrul perioadei de implementare a proiectului nu se include perioada legată de procesarea cererii de rambursare finale și efectuarea plății aferente acesteia. |

## **5.7. Alte cerințe de eligibilitate a proiectului**

*Nu este cazul*

# 6. INDICATORI DE ETAPĂ

|  |
| --- |
| Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PRSM verifică și validează indicatorii de etapă care vor prevăzuți în Planul de monitorizare a proiectului.  Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.  Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzut în contractul de finanțare.  Primul indicator de etapă este raportat la data semnării contractului de finanțare, indiferent dacă au fost desfășurate activități înainte de semnarea contractului.  Indicatorii de etapă se raportează atât la stadiul pregătirii și derulării procedurilor de achiziții, cât și la progresul activităților, aferente activității de bază.  În intervalul dintre doi indicatori de etapă consecutivi, AM PRSM monitorizează proiectul pe baza rapoartelor de progres și a vizitelor de monitorizare pentru a evalua evoluția progresului implementării proiectului.  AM PRSM va monitoriza și sprijini beneficiarul pentru a identifica soluții adecvate pentru îndeplinirea indicatorilor de etapă.  Indicatorii de etapă fac obiectul monitorizării de către AM PRSM și, în situația nerealizării acestora, AM PRSM adoptă și implementează, în funcție de riscurile identificate, acțiuni și măsuri de monitorizare consolidată.  Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PRSM poate aplica, în funcție de analiza obiectivă și riscurile identificate, în condițiile prevăzute în contractul de finanțare, următoarele măsuri:  a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;  b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);  c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;  d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;  e) rezilierea contractului AM PRSM;  f) alte măsuri specifice prevăzute de AM PRSM în contractul de finanțare.  În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PRSM verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar.  Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres.  Pentru confirmarea îndeplinirii indicatorului de etapă, AM PRSM poate solicita clarificări sau iniția o vizită de monitorizare, caz în care se suspendă termenul de validare.  În cazul nerespectării termenului de 5 zile lucrătoare pentru încărcarea documentelor justificative care probează îndeplinirea indicatorului, prin sistemul informatic MySMIS2021/SMIS2021+ se blochează posibilitatea de încărcare a documentelor.  Ulterior, beneficiarul poate solicita, motivat, AM PRSM deblocarea aplicației pentru încărcarea documentelor justificative care probează realizarea indicatorului de etapă.  În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PRSM înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.  În cazul neîndeplinirii unui indicator de etapă, autoritatea de management sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă.  Neîndeplinirea unui indicator de etapă nu are implicaţiile unei nereguli sau unei fraude, aşa cum sunt acestea definite la art. 2 alin. (1) lit. a) şi b) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.  În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM PRSM poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.  În procesul de monitorizare a proiectelor, AM PRSM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului.  În funcție de specificul proiectelor, indicatorii de etapă pot fi (cu titlu de exemplu):   * realizarea unor activităţi sau subactivităţi din proiect; * atingerea unor stadii de implementare sau de execuţie financiară prestabilite; * lansare procedură de achiziție. |

# 7. COMPLETAREA ȘI DEPUNEREA CERERILOR DE FINANȚARE

## **7.1. Completarea formularului cererii**

|  |
| --- |
| Cererea de finanțare depusă de solicitanți va respecta modelul cadru aprobat prin ordin al ministrului investițiilor și proiectelor europene iar conținutul cererii de finanțare va fi implementat prin sistemul informatic MySMIS2021/SMIS2021+ pentru perioada de programare 2021-2027, conform O.U.G nr. 23/2023.  Solicitantul are obligația de a completa cererea de finanțare cu toate informațiile necesare. |

## **7.2. Limba utilizată în completarea cererii de finanțare**

|  |
| --- |
| Cererea de finanțare și anexele acesteia trebuie să fie completată în limba română.  Orice alte documentele redactate în altă limbă vor fi însoțite, în mod obligatoriu, de traducere legalizată sau autorizată. |

## **7.3. Metodolgia de justificare și detaliere a bugetului cererii de finanțare**

|  |
| --- |
| Bugetul proiectului este cuprins în cererea de finanțare și respectă formatul-cadru și conținutul minim aprobat prin ordin al ministrului investițiilor și proiectelor europene.  Bugetul proiectului se generează în cadrul aplicației MySMIS2021/ SMIS2021+.  Bugetul proiectului se va întocmi respectând prevederile Hotărârii Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  La întocmirea bugetului, solicitantul va utiliza formatul-cadrul al bugetului din Anexa 4 a Ordinului MIPE nr.1777/ 3 mai 2023 și va avea în vedere tipurile de cheltuieli menționate în secțiunea 5.3.2 din prezentul ghid.  De asemenea, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.  Bugetul proiectului se corelează cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare, iar cheltuielile vor fi corect încadrate în categoria celor eligibile sau neeligibile.  Bugetul estimat alocat activității sau pachetului de activități de bază reprezintă minimum 50% din bugetul eligibil al proiectului.  Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului.  Pentru fundamentarea stabilirii costului proiectului solicitantul va anexa la depunerea cererii de finanțare o notă din care să rezulte bazele stabilirii costului proiectului propus, însoțită de o minimă documentație justificativă (spre exemplu minim 2 oferte etc).  În completarea bugetului cererii de finanţare se va avea în vedere respectarea prevederilor prezentului ghid - capitolele **5.2 Eligibilitatea activităților, 5.3.2 Categorii și plafoane de cheltuieli eligibile, 5.3.3 Categorii de cheltuieli neeligibile, 5.3.4 Opțiuni de costuri simplificate. Costuri directe și costuri indirecte, 5.4 Valoarea minimă și maximă eligibilă a unui proiect**, |

## **7.4. Anexe și documente obligatorii la depunerea cererii**

|  |
| --- |
| **1. Declarația Unică**  La cererea de finanțare, solicitantul anexează declarația unică, care se completează conform prevederilor art. 8 alin. (2) și (3) din O.U.G. nr. 23/2023 și prin care solicitantul confirmă îndeplinirea condițiilor de eligibilitate și a cerințelor de conformitate administrativă.  Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.  În cazul parteneriatului, atât liderul de parteneriat, cât și fiecare partener individual completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.  Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **declarația unică** a solicitantului care se transmite odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.  Prin declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul, liderul de parteneriat și partenerul/ partenerii, după caz, declară îndeplinirea condițiilor de eligibilitate, așa cum au fost prevăzute în Ghidul Solicitantului, și că va/vor face dovada îndeplinirii acestor condiții, la cererea autorității de management, în condițiile prevăzute în Ghidul Solicitantului, sub sancțiunea respingerii cererii de finanțare.  Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai acestora.  Solicitantul va declara, de asemenea, pe propria răspundere, odată cu întocmirea declarației unice că deține dreptul de a desfășura proiectul la locul de implementare propus în cererea de finanțare.  **Documente necesare pentru evaluarea tehnică şi financiară**   1. **Documente privind situația financiară a solicitantului/ partenerilor (după caz)**   Situațiile financiare anuale, aferente ultimului exercițiu financiar încheiat, depuse/transmise la unitățile teritoriale le Ministerului Finanțelor, conform prevederilor legale, împreună cu dovada depunerii acestora (recipisa) cu mentiunea: Fara erori de validare.  În cazul în care partenerul nu are obligații financiare în proiect, nici informațiile referitoare la situațiilor financiare nu sunt necesare.   1. Documentația tehnico-economică elaborată la faza proiect tehnic   Proiectul tehnic va fi însoțit de documentațiile elaborate în fazele anterioare de proiectare (D.A.L.I.), precum și de hotărârea de aprobare a indicatorilor tehnico-economici ai proiectului și raportul de expertiză tehnică.  Documentația tehnico-economică elaborată la faza PT, întocmită conform legislației în vigoare, asumată de proiectant, se transmite în format electronic, pdf, sub semnatură electronică extinsă a reprezentantului legal al solicitantului sau a persoanei împuternicite a acestuia pentru asumarea conformității cu originalul a acesteia.  Solicitantul are obligația întocmirii documentației tehnico-economice în conformitate cu legislația în vigoare.  Aceasta trebuie să fie completă, să conțină toate părțile/secțiunile scrise și desenate, să fie clară, să asigure informaţiile tehnice complete privind viitoarea lucrare şi să răspundă cerinţelor tehnice, economice şi tehnologice ale beneficiarului, în conformitate cu legislația în vigoare.  Planșele aferente documentației tehnico-economice se depun în format electronic, scanat, fișiere tip PDF, sub semnatura electronică extinsă a reprezentantului legal al solicitantului sau a persoanei împuternicite a acestuia, conținând un cartuș semnat conform prevederilor legale.  În realizarea documentației tehnico-economice se va avea în vedere respectarea principiului de a nu prejudicia în mod semnificativ („Do Not Significant Harm” - DNSH), precum și respectarea cerințelor cu privire la imunizarea la schimbările climatice.   1. Devizul general pentru proiectele de lucrări întocmit în conformitate cu legislația în vigoare   Devizul general trebuie să fie semnat de către elaboratorul proiectului tehnic și de reprezentantul legal al solicitantului sau de o persoană împuternicită special în acest sens.  În cazul în care, în cadrul proiectului, există atât lucrări eligibile cât și lucrări neeligibile, acestea se vor detalia separat în cadrul bugetului cererii de finantare, pe baza devizului general.  În plus, se vor anexa la cererea de finanțare devize pe obiecte și liste cu cantitățile de lucrări, defalcate pe cele două tipuri de cheltuieli, eligibile si neeligibile, corelate cu devizul general.   1. **4. Lista de echipamente și/sau lucrări cu încadrarea acestora pe categorii de cheltuieli eligibile /ne-eligibile.**      1. **Nota de fundamentare a costurilor proiectului propus, însoțită de documente justificative**   **(de exemplu:** studii de piață, oferte de preţ, liste de cantități, prețuri unitare provenite din surse verificabile și obiective, prețuri existente în SEAP, fără a se limita la exemplele date**).**  Nota însoțită de documentele justificative se depun sub semnatura electronică extinsă a reprezentantului legal al solicitantului sau a persoanei împuternicite a acestuia.  În cazul în care se vor indica oferte de preț, acestea se vor anexa cererii de finanțare.  Pentru situația în care se vor indica baze de preț, se va menționa un link de accesare a acestora.  În situația în care acest link nu este accesibil, sau la solicitarea evaluatorilor tehnic/financiar, se vor transmite toate documentele justificative pentru stabilirea costului.  Responsabilitatea costurilor este a proiectantului, iar acesta mentionează/anexează documentele care au stat la baza stabilirii prețurilor unitare din listele cu cantități de lucrări/echipamente.  În cazul în care la cererea de finanțare a fost atașat inclusiv contractul de execuție a lucrărilor, această notă nu mai este necesar a fi depusă.   1. **Declaraţia privind respectarea principiului DNSH**   Se va utiliza modelul de declaraţie anexat la prezentul ghid.  Se va anexa de către toți partenerii, după caz.  În cazul în care partenerul nu execută lucrări în proiect, declarația acestuia nu este necesară.   1. **Documente privind capacitatea operațională a solicitantului**   Se vor depune fișele de post și decizia de numire a membrilor și CV-urile echipei desemnate pentru implementarea proiectului, actualizate la date depunerii cererii de finanțare.  În cazul în care, la data depunerii cererii de finanțare, echipa de implementare nu este nominalizată, se vor atașa doar fisele de post pentru pozițiile desemnate a forma această echipă, aprobate de reprezentantul legal al solicitantului, și decizia de numire a membrilor.  Informațiile privind echipa de implementare a proiectului se vor regăsi și în cererea de finanțare, în secțiunea dedicată.  De asemenea, se vor depune documentele doveditoare privind implementarea de proiecte finanţate din fonduri publice, dacă solicitantul a mai gestionat proiecte de complexitate și valoare similare cu ceea ce se propue prin cererea de finanțare.   1. **Dacă este cazul, document care demonstrează maturitatea proiectului** (contract de execuție lucrări). 2. **Dacă prin proiect se achiziționează teren** necesar implementării investiției propuse, **se va atașa raportul expertului ANEVAR** privind valoarea terenului achiziționat (conform H.G. nr. 353/2012 pentru aprobarea Regulamentului de organizare și funcționare a Uniunii Naționale a Evaluatorilor Autorizați din România precum și Ordonanța nr 24/2011 privind unele măsuri în domeniul evaluării bunurilor, cu modificările și completările ulterioare). 3. **Plan de acțiuni integrate** cu privire la instalarea infrastructurii de stații de reîncărcare electrică, care să poată fi replicat și la nivelul altor locații. 4. **Documente pentru susținerea** complementarității proiectului cu alte investiții, dacă este cazul (contracte de finanțare, fișe de proiect, hotărâri de aprobare a proiectelor. contracte de lucrări, anunțuri SEAP etc).   **În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.** |

## **7.5. Aspecte administrative privind depunerea cererii de finanțare**

|  |
| --- |
| Depunerea cererii de finanțare se va realiza doar prin sistemul informatic MySMIS2021/ SMIS2021+.  Depunerea cererii de finanțare prin orice alte mijloace nu va fi luată în considerare.  Pentru unele din anexele enumerate la cererea de finanţare, acest ghid conţine modele  standard sau modele recomandate.  Celelalte documente, de exemplu CV-urile echipei de implementare a proiectului, vor fi scanate, salvate în format PDF, semnate digital şi încărcate în sistemul informatic MySMIS2021/SMIS2021+ odată cu transmiterea cererii de finanţare sau la solicitarea AM PR SM în cadrul procesului de evaluare, selecție și contractare, în conformitate cu prevederile ghidului.  Cererea de finanțare și declarațiile în nume propriu ale reprezentantului legal al solicitantului de finanțare/împuternicitului reprezentantului legal, dacă este cazul, alte declarații în nume personal care angajează organizația în relația cu terții vor fi semnate doar de către reprezentantul legal al solicitantului/împuternicitul reprezentantului legal, dacă este cazul. Nu se acceptă însușirea și semnarea acestora de către o altă persoană. |

## **7.6. Anexele și documente obligatorii la momentul contractării**

|  |
| --- |
| **1.** **Documente statutare ale solicitantului/partenerilor, după caz, conform legislației în vigoare la data depunerii cererii de finanțare**   * Hotărârea judecătorească de validare a mandatului presedintelui/ primarului Consiliului Judetean/ Consiliului Local si, în cazul parteneriatelor, a primarului/primarilor (sau orice alte documente din care să rezulte calitatea de reprezentant legal, la momentul depunerii cererii de finantare, pentru situații particulare). * Hotărârea de constituire a Consiliului Judeţean/ Consiliului Local al solicitantului şi, dacă este cazul, hotărârea de constituire a Consiliilor locale/județene ale partenerilor. * Ordinul prefectului de constatare a indeplinirii condițiilor legale de constituire a consiliilor.   2. **Acordul privind implementarea în parteneriat a proiectului, dacă este cazul**.  Acordul privind implementarea în parteneriat a proiectului va conține cel puțin informațiile din modelul Anexa\_Acord de parteneriat.  Acordul se completează și se semnează de către fiecare membru al acordului de parteneriat.  Acordul de parteneriat va fi însoțit de hotărârile partenerilor de aprobare a acordului.  **3. Documentul privind identificarea reprezentantului legal/ împuternicitului** reprezentantului legalal solicitantului de finanțare, inclusiv pentru membrii parteneriatului, dacă este cazul.  **4. Mandatul special/împuternicirea expresă pentru semnarea** cererii de finanțare, a anexelor acesteia și/sau a contractului de finanțare, dacă este cazul, în conformitate cu prevederile legale în vigoare.  **5. Certificatele de atestare fiscală, atât pentru obligațiile de plată la bugetul local, cât și pentru obligațiile de plată la bugetul de stat.**  Documentele trebuie sa fie în termen de valabilitate la data transmiterii și să ateste lipsa obligațiilor de plată la data emiterii acestuia. În cazul în care există obligații de plată pentru care s-a emis o decizie de eșalonare și s-a stabilit un grafic de eșalonare, solicitantul va atașa decizia și graficul de eșalonare a datoriilor, precum și dovada achitării obligațiilor pentru termenele care s-au împlinit deja.  În cazul parteneriatelor, toți partenerii trebuie să depună aceste documente.  **6. Certificat de cazier fiscal** din care să rezulte că nu sunt fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale, în termen de valabilitate la data transmiterii, pentru solicitantul de finanțare și membrii parteneriatului, dacă este cazul.  **7. Formularul bugetar "Fişa proiectului propus la finanţare în cadrul programelor aferente Politicii de coeziune a Uniunii Europene**", pentru solicitant și membrii parteneriatului, dacă este cazul.  Se va utiliza modelul prevăzut de Scrisoarea-cadru privind contextul macroeconomic, metodologia de elaborare a proiectelor de buget pe anul în curs, în conformitate cu prevederile art. 2, alin. (3) din HG nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul Social European Plus, Fondul pentru o Tranziţie Justă și prevederile Legii nr. 273/2006 privind finanţele publice locale, cu modificările şi completările ulterioare.  **8. Formularul nr. 1 - Fişă de fundamentare pentru p**roiectul propus la finanţare/finanţat din fonduri europene, pentru solicitant și membrii parteneriatului, dacă este cazul.  Se va completa în conformitate cu prevederile HG Nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul European de Dezvoltare Regională, Fondul de Coeziune, Fondul Social European Plus, Fondul pentru o Tranziţie Justă, respectiv Anexa 1 la HG nr. 829/2022.    **9.Documente privind dreptul asupra locului de implementare a proiectului.**  Solicitantul are obligaţia, în etapa de contractare, respectiv nu mai târziu de semnarea contractului de finanţare, de a face dovada unui drept real principal asupra bunurilor imobile care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului (extras de carte funciară emis cu, cel mult 30 zile calendaristice înainte de transmitere, inclusiv tabelul centralizator cu numerele cadastrale și obiective de investiții).  Drepturile asupra infrastructurii pentru care se solicită finanțare trebuie deținute de la depunerea cererii de finanțare, în perioada de evaluare și contractare și menținute în perioada de implementare, precum și în perioada în care este asigurat caracterul durabil al proiectului, în condiţiile art. 65 din Regulamentul (UE) 2021/1.060, cu modificările şi completările ulterioare.   1. **Autorizația de construire, în termen de valabilitate**   Se va depune autorizaţia de construire, în termen de valabilitate, obținută în baza legislației în vigoare, emisă pentru execuția lucrărilor aferente obiectivului de investiție din cererea de finanțare.  Autorizația de construire trebuie să acopere toate lucrările prevazute în cadrul proiectului, care se supun autorizării, conform prevederilor Legii nr.50/1991 privind autorizarea lucrărilor de construcții, cu modificările și completările ulterioare.  Se acceptă prezentarea mai multor Autorizații de construire/desființare (de ex: pe obiecte de investiție etc).  **În cazul în care proiectul include cheltuieli de deviere/ protecție a rețelelor de utilitați, trebuie să fie depus avizul de specialitate emis de operatorul de servicii, în care sa fie specificată necesitatea devierii/ protecției acestora.**   1. **Lista** actualizată de echipamente și/sau lucrări cu încadrarea acestora pe secțiunea de cheltuieli eligibile /ne-eligibile (dacă este cazul). 2. **Modificări asupra devizului general**, în conformitate cu ultima forma a bugetului rezultat în urma procesului de evaluare tehnică și financiară, dacă este cazul. 3. **Hotărârea Consiliului Judeţean/ Local de aprobare a proiectului** şi a cheltuielilor aferente, în conformitate cu ultima forma a bugetului **(lider și parteneri) (**trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale). 4. **Graficul cererilor de prefinanțare/plată/rambursare**   **15. Planul de monitorizare a proiectului (Anexa\_Plan de monitorizare).**  **16. Declarația DNSH**  **17.Declarația privind beneficiarul/beneficiarii real/i** ai fondurilor, pentru contractanţi/subcontractanţi, alţii decât cei înregistraţi la ONRC, pentru procedurile de achiziţii atribuite înainte de semnarea contractului de finanţare, dacă este cazul.  **18. Extrase din documente strategice relevante -** pentru conformitatea cu art.73, alin 2, lit a din Regulamentul 1060/2021- demonstrarea încadrării proiectului în obiectivele strategiilor relevante.  **19. Decizia finală a autorității competente pentru protecția mediului,** privind procedura de evaluare a impactului asupra mediului, în conformitate cu Legea 292/2018 privind evaluarea impactului anumitor proiecte publice și private asupra mediului, sau clasarea notificării.  **Dacă este cazul, AM PR Sud-Muntenia poate solicita și alte documente considerate necesare în procesul de evaluare și contractare, spre exemplu documente care trebuie actualizate ca urmare a evaluării tehnice şi financiare (realizată în baza criteriilor din grila ETF).**  **Netransmiterea, în etapa contractuală, a oricărui document obligatoriu, în termen de 15 zile lucrătoare, conduce la respingerea cererii de finanţare, fără a aduce atingere art. 11, alin. 11 si alin. 20 din OUG 23/2023.** |

## **7.7. Renunțarea la cererea de finanțare**

|  |
| --- |
| Pe parcursul procesului de evaluare, selecție și contractare solicitantul de finanțare are dreptul de a retrage de la finanțare a proiectului depus.  Retragerea cererii de finanțare se realizează prin sistemul electronic MySMIS 2021/SMIS 2021.  Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. |

# 8. PROCESUL DE EVALUARE, SELECȚIE ȘI CONTRACTARE A PROIECTELOR

## **8.1. Principalele etape ale procesului de evaluare, selecție și contractare**

|  |
| --- |
| Principalele etape ale procesului de evaluare, selecție și contractare sunt:  1. **Depunerea și înregistrarea cererilor de finanțare**  Depunerea unei cereri de finanțare reprezintă operațiunea de transmitere, de către un solicitant, a unei solicitări de finanțare (cerere de finanțare), prin intermediul aplicației SMIS2021/MySMIS2021. Aplicația SMIS2021/MySMIS2021 alocă, în mod automat, codul proiectului (codul SMIS). La nivelul AM PRSM, cererile de finanțare depuse vor fi înregistrate în MySMIS (BackOffice).  ***2.* Desemnarea comisiei de evaluare**  După înregistrarea cererilor de finanțare în MySMIS2021/SMIS2021+ (BackOffice), vor fi desemnați experții independenți responsabili cu evaluarea tehnică și financiară a cererii de finanțare, precum și experții din cadrul AM PRSM - Serviciul Evaluare, Selecție și Contractare care vor primi rolurile de președinte/secretar ai comisiilor de evaluare.  ***3.* Verificarea conformității administrative**  Aplicația MySMIS2021/SMIS2021+ generează Declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.  Respectarea cerințelor de ordin administrativ este asumată prin declarația unică a solicitantului, urmând ca, în situația în care proiectul este propus pentru contractare, solicitantul să facă dovada îndeplinirii condițiilor de eligibilitate în etapa de contractare, prin documente justificative.  **4*.* Evaluarea tehnică și financiară a cererii de finanțare**  În cadrul prezentului apel de proiecte etapa de evaluare tehnică şi financiară se realizează pe baza grilei de evaluare tehnică și financiară, model anexat ghidului solicitantului,  Grila de evaluare tehnică şi financiară se completează şi se generează în sistemul informatic MySMIS2021/SMIS2021+, în corelare cu funcționalitățile sistemului informatic.  Dacă în etapa ETF se constată neîndeplinirea unui criteriu de eligibilitate, proiectul poate fi respins de la finanțare încă din această etapă, fără a mai fi necesară parcurgerea etapei de contractare pentru a verifica condițiile de eligibilitate.  Pe parcursul procesului de evaluare tehnică și financiară, comisia de evaluare poate solicita clarificări.  Pentru a asigura principiul tratamentului egal, nediscriminarea și a nu afecta principiul competițional al proiectelor, temele ce pot face subiectul clarificărilor în cadrul etapei de evaluare tehnică și financiară se referă Ia următoarele aspecte (fără a fi exhaustive):  • buget incorect calculat din punct de vedere aritmetic;  • necorelarea bugetului cu activitățile proiectului și cu planul de achiziții;  • necorelarea calendarului de activități cu planul de achiziții;  • declararea anumitor cheltuieli ca fiind ne-eligibile și reasumarea acestora de către solicitant;  • necorelări de informații în diferite parți ale cererii de finanțare, care să nu afecteze principiile de competitivitate în cadrul procesului, depunctând în mod corespunzător;  • necorelări între cererea de finanțare și documentația tehnico-economică/ plan de afaceri, acolo unde este cazul.  Termenul de răspuns va fi precizat în solicitările de clarificări, în funcție de complexitatea acestora.  În lipsa unor răspunsuri la clarificări sau în cazul primirii unor răspunsuri neconcludente, AM PRSM ia decizia privind rezultatul evaluării pe baza informațiilor existente.  În cadrul etapei de evaluare tehnică și financiară se efectuează și vizita pe teren.  Odată cu transmiterea primei solicitări de clarificări, solicitantul va fi notificat asupra datei efectuării vizitei pe teren.  Vizita pe teren se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren.  Rezultatele evaluării tehnice și financiare se comunică solicitantului/ liderului de parteneriat electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.  Recomandările din evaluare, inclusiv recomandările rezultate din efectuarea vizitei la fața locului, criteriile care au fost punctate în procesul de evaluare și selecție (care nu au fost soluționate până în momentul contractării), precum si recomandările formulate în etapa contractuală, vor face obiectul unei anexe la contract, vor fi obligatorii și îndeplinirea lor va fi monitorizată în etapa de implementare  **5. Contractarea proiectelor**  Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+.  În etapa de contractare, solicitanților li se solicită de către AM PRSM, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.  AM PRSM poate solicita clarificări în etapa de contractare.  Urmare a verificării îndeplinirii condițiilor de eligibilitate, autoritatea de management ia decizia de aprobare a finanțării, respectiv decizia de respingere a finanțării, după caz.  Durata totală până la semnarea contractului de finanțare nu poate depăși 180 de zile calendaristice calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, cu maximum 180 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.  În cazuri excepționale și pentru motive independente de solicitant, lider de parteneriat și parteneri, după caz, la solicitarea acestuia/acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare.  Perioadele cumulate de suspendare nu pot depăși 45 de zile calendaristice. |

## **8.2. Conformitate administrativă – DECLARAȚIA UNICĂ**

|  |
| --- |
| Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal sau împuternicitul acestuia.  Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul solicitantului, sunt asumate prin declarația unică a solicitantului, care se depune odată cu cererea de finanțare urmând ca, în situația în care, proiectul este propus pentru contractare, solicitantul să facă dovada îndeplinirii condițiilor de eligibilitate prevăzute de Ghidul solicitantului, în etapa de contractare, prin documente justificative.  Atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.  Odată cu semnarea declarației unice, solicitantul/ liderul de parteneriat și partenerul/ partenerii, după caz, isi asuma că, în etapa de contractare, are obligația de a face dovada celor declarate. |

## **8.3. Etapa de evaluare preliminară – dacă este cazul (specific pentru intervențiile FSE+)**

*Nu este cazul*

## **8.4. Evaluarea tehnică și financiară. Criterii de evaluare tehnică și financiară**

|  |
| --- |
| Evaluarea tehnică şi financiară (ETF) va permite aprecierea gradului în care proiectul răspunde obiectivelor priorităţii P4 din cadrul PRSM 2021-2027, a fezabilităţii şi eficienţei financiare, a sustenabilităţii şi durabilităţii proiectului etc, și se va realiza în conformitate cu criteriile de evaluare tehnică și financiară, în condițiile prevăzute mai jos, de către o comisie de evaluare tehnică și financiară.  Grila de evaluare tehnică şi financiară se completează şi se generează în sistemul informatic MySMIS2021/SMIS2021+, în corelare cu funcționalitățile sistemului informatic.  Pe parcurul procesului de evaluare tehnică și financiară AM PRSM poate solicita clarificări al căror termen de răspuns va fi specificat în adresa de solicitare clarificări.  Solicitantul de finanțare are obligația de a transmite toate documentele/clarificările menționate în adresele de clarificări în termenul comunicat în adresa/adresele de clarificări.  **Netransmiterea oricăruia din documentele obligatorii menționate la capitolul 7.4 Anexe și documente obligatorii la depunerea cererii sau solicitate în cadrul procesului de evaluare tehnică și financiară poate conduce la respingerea cererii de finanțare**.  În urma răspunsului/rilor la solicitările de clarificări, nu vor fi introduse informații noi, de natură să modifice și să îmbunătațească cererea de finanțare și anexele acesteia.  Scopul clarificărilor este de a corela/corecta/completa/detalia/justifica informațiile menționate în documentele transmise la momentul depunerii cererii de finanțare.  În timpului procesului de evaluare tehnică și financiară se va efectua vizita la locul de implementare a proiectului.  În cadrul vizitei se va verifica dacă locul de implementare este în conformitate cu precizările din cererea de finanțare și anexele acesteia, precum și cu cerințele din ghidul solicitantului de finanțare.  În cazul în care, după vizita la locația de implementare a proiectului, se constată existența unor necorelări cu situația descrisă în cererea de finanțare și/sau în anexele acesteia, se solicită clarificări referitoare la cele constatate pe teren, urmând a fi soluționate până, cel târziu, la semnarea contractului de finanțare.  Criteriile de evaluare tehnică și financiară sunt detaliate cadrul Anexei\_Grila ETF.  Dacă în etapa ETF se constată neîndeplinirea unui criteriu de eligibilitate, proiectul poate fi respins de la finanțare încă din această etapă, fără a mai fi necesară parcurgerea etapei de contractare pentru a verifica toate condițiile de eligibilitate. |

## **8.5. Aplicarea pragului de calitate**

|  |
| --- |
| În cadrul acestui apel de proiecte este utilizat un prag de calitate de 50 puncte.  Demararea etapei de ETF se va realiza în ordinea depunerii proiectelor și nu se va aștepta finalizarea perioadei de depunere în cadrul apelurilor de proiecte.  Cererile de finanțare depuse trebuie să obțină pragul minim de calitate de 50 de puncte pentru a fi menținute în cadrul procesului de evaluare, selecție și contractare.  Pentru proiectele care obțin pragul minim de calitate de 50 puncte, intrarea în etapa de contractare se realizează în ordinea descrescătoare a punctajelor obținute și în funcție de încadrarea în alocarea apelului de proiecte.  Proiectele care nu întrunesc punctajul de 50 de puncte, conform punctajului detaliat în grila ETF, vor fi respinse de la finanțare.  La finalul evaluării tehnice și financiare, o cerere de finanțare depusă în cadrul apelului lansat prin prezentul ghid poate obține un punctaj maxim de 100 puncte.  Punctarea unui criteriu sau subcriteriu cu 0 nu conduce la respingerea cererii de finanțare.  Semnarea contractelor de finanțare pentru proiectele care îndeplinesc pragul minim de calitate și criteriile de eligibilitate, se va realiza ulterior finalizării procesului de evaluare tehnică și financiară pentru toate proiectele și ulterior soluționării tuturor contestațiilor depuse în cadrul apelului de proiecte, în ordinea descrescătoare a punctajului obținut, în măsura în care proiectele se încadrează în alocarea apelului de proiecte. |

## **8.6. Aplicarea pragului de excelență**

|  |
| --- |
| În cadrul acestui apel se stabilesc următoarele praguri de excelență:   * 80 puncte pentru prima lună de la data de începere a depunerii proiectelor în cadrul apelului; * 75 puncte pentru cea de-a doua lună a apelului de proiecte.   Demararea etapei de ETF se va realiza în ordinea depunerii proiectelor și nu se va aștepta finalizarea perioadei de depunere în cadrul apelurilor de proiecte.  În cadrul prezentului apel procedura de selecție este următoarea:  • Cererile de finanțare depuse în prima lună calendaristică vor parcurge etapa de evaluare tehnică și financiară, urmând a fi contractate proiectele care au obținut, cel puțin, primul prag de excelență stabilit în ghidul solicitantului, de 80 puncte, și ale căror valori eligibile nerambursabile solicitate însumate reprezintă maximum 25% din finanțarea disponibilă a apelului.  În acest caz, AM PRSM demarează în mod direct etapa de contractare, în ordinea descrescătoare a punctajelor obținute, fără a fi necesară soluționarea contestațiilor depuse care au ca obiect rezultatele evaluării tehnice și financiare.  Proiectele ale căror valori eligibile nerambursabile solicitate depășesc procentul de 25% din finanțarea disponibilă a apelului, intră în competiție cu proiectele depuse în lunile următoare.  Pentru luna a doua de depunere se stabilește un nou prag de excelență, de 75 de puncte. Astfel, cererile de finanțare depuse în cea de-a doua lună calendaristică vor parcurge etapa de evaluare tehnică și financiară, urmând a fi direct contractate cele care au obținut, cel puțin, noul prag de excelență de 75 puncte, atât din prima tranșă (din cele menținute în competiție) cât și din tranșa curentă, și ale căror valori eligibile nerambursabile solicitate însumate reprezintă maximum 50% din finanțarea disponibilă a apelului.  În acest caz, AM PRSM demarează în mod direct etapa de contractare, în ordinea descrescătoare a punctajelor obținute, fără a fi necesară soluționarea contestațiilor depuse care au ca obiect rezultatele evaluării tehnice și financiare.  Proiectele ale căror valori eligibile nerambursabile solicitate depășesc procentul de 50% din finanțarea disponibilă a apelului, intră în competiție cu proiectele depuse în restul lunilor apelului de proiecte.  Cererile de finanțare depuse în celelalte luni ale apelului de proiecte vor parcurge etapa de evaluare tehnică și financiară, iar demararea contractării se realizează după soluționarea contestațiilor care au ca obiect rezultatele ETF.  Astfel, în competiția finală intră proiectele care nu au fost contractate în lunile anterioare, proiectele aferente ultimelor luni de depunere care au parcurs etapa ETF și proiectele ale căror contestații au fost soluționate.  Ierarhizarea acestor proiecte se realizează în ordinea descrescătoare a punctajelor obținute, cu condiția îndeplinirii pragului de calitate stabilit la nivelul ghidului solicitantului.  În conformitate cu prevederile din O.U.G. nr. 133/2021, în funcție de disponibilitatea fondurilor, AM PRSM poate supracontracta peste limita bugetului alocat apelului de proiecte.  Pentru informarea corectă a potențialilor solicitanți, AM PRSM va publica lunar pe website-ul programului situația proiectelor depuse și gradul de acoperire a alocării financiare disponibile.  Proiectele rămase necontractate și care îndeplinesc pragul de calitate vor fi incluse pe o listă de rezervă a apelului.  În orice situație în care există egalitate de punctaj, departajarea se realizează în funcție de punctajul obținut pentru următoarele criterii din grila evaluare tehnică și financiară, în ordinea de mai jos:  1. Criteriul 1 - Contribuţia proiectului la realizarea obiectivului specific Priorității 4 din Programul Regional Sud-Muntenia 2021-2027  2. Criteriul 2 – Calitatea și maturitatea proiectului  3. Criteriul 3 – Capacitatea financiară și operațională ale solicitantului  4. Criteriul 4 – Respectarea principiilor orizontale  5. Crietriul 5 – Complementaritatea proiectului cu alte investiții  Proiectele care obțin mai puțin de pragul de calitate, respectiv 50 puncte, în urma evaluării tehnice și financiare, sunt respinse.  Acestea vor avea posbilitatea redepunerii cu condiția încadrării în termenul-limită de depunere. |

## **8.7. Notificarea rezultatului evaluării tehnice și financiare.**

|  |
| --- |
| Rezultatele evaluării se comunică solicitantului/ liderului de parteneriat electronic, prin intermediul sistemului informatic MySMIS2021/SMIS2021+. |

## **8.8. Contestații**

|  |
| --- |
| Cu privire la rezultatul evaluării tehnice şi financiare, solicitantul/liderul de parteneriat, după caz, poate formula contestaţie pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.  Contestaţia trebuie să cuprindă, cel puţin, următoarele elemente:  a) datele de identificare ale solicitantului: denumirea, sediul, datele de contact, precum şi alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum şi ale cererii de finanţare: titlu, cod unic SMIS;  b) datele de identificare ale reprezentantului legal al solicitantului;  c) obiectul contestaţiei;  d) criteriul/criteriile contestat(e);  e) motivele de fapt şi de drept pe care se întemeiază contestaţia, detaliate pentru fiecare criteriu de evaluare şi selecţie în parte contestat;  f) semnătura reprezentantului legal/împuternicitului solicitantului.  Comitetul de soluţionare a contestaţiilor soluţionează contestaţia, prin decizie motivată, în termen de 30 de zile calendaristice, calculat de la data înregistrării acesteia la AM PRSM, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.  Decizia de soluţionare a contestaţiei se comunică solicitantului/liderului de parteneriat, după caz, prin grija AM PRSM, electronic, prin intermediul sistemului informatic MySMIS2021/SMIS2021+.  Împotriva deciziei emise, așa cum este menționată mai sus, solicitantul se poate adresa instanţei de contencios administrativ, în conformitate cu prevederile art. 8 din Legea contenciosului administrativ nr. [554/2004](https://www.sintact.ro/#/dokument/16856600), cu modificările şi completările ulterioare.  În cazul admiterii contestaţiei ca rezultat al reevaluării tehnice şi financiare, AM PRSM procedează la iniţierea etapei de contractare, având în vedere considerentele deciziei de soluţionare a contestaţiei.  Împotriva deciziei de respingere a finanţării, solicitantul/liderul de parteneriat poate formula contestaţie pe cale administrativă la AM PRSM, în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+.  Contestaţia trebuie să cuprindă:  a) datele de identificare ale solicitantului şi cererii de finanţare: titlu, cod unic SMIS;  b) datele de identificare ale reprezentantului legal al solicitantului;  c) obiectul contestaţiei;  d) motivele de fapt şi de drept pe care se întemeiază contestaţia;  e) dovezile pe care se întemeiază, dacă este cazul;  f) semnătura reprezentantului legal al solicitantului/persoanei împuternicite de către reprezentantul legal al solicitantului.  Comitetul de soluţionare a contestaţiilor soluţionează contestaţia, prin decizie motivată, în termen de 30 de zile calendaristice, calculat de la data înregistrării acesteia la AM PRSM, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.  Decizia de soluţionare a contestaţiei se comunică solicitantului/liderului de parteneriat, după caz, prin grija AM PRSM, electronic, prin intermediul sistemului informatic MySMIS2021/SMIS2021+.  Împotriva soluţiei stabilite prin decizie de către Comitetul de soluţionare a contestaţiilor, solicitantul/liderul de parteneriat se poate adresa instanţei de contencios administrativ, în conformitate cu prevederile art. 8 din Legea nr. 554/2004, cu modificările şi completările ulterioare.  În cazul admiterii contestaţiei ca rezultat al reverificării modului de îndeplinire a condiţiilor de eligibilitate, AM PRSM ia decizia de finanţare sau procedează la semnarea contractului de finanţare, având în vedere considerentele deciziei de soluţionare a contestaţiei. |

## **8.9. Contractarea proiectelor**

### 8.9.1. Verificarea îndeplinirii condițiilor de eligibilitate

|  |
| --- |
| Solicitanții ale căror cereri de finanțare au îndeplinit condițiile prevăzute în Ghidul Solicitantului, sunt notificați cu privire la trecerea în etapa de contractare, în termen de **5 zile lucrătoare de la data finalizării etapei de evaluare tehnică și financiară,** respectiv de la data soluționării contestațiilor.  În etapa de contractare, solicitanților li se solicită de către autoritatea de management, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.  Totodată, AM PRSM poate solicita, în etapa de contractare, documente verificate în etapa ETF în acele situații pentru care este necesară dovedirea valabilității documentelor și pentru care se constată erori materiale.  Solicitantul/Liderul de parteneriat transmite documentele solicitate în etapa de contractare, sub sancțiunea respingerii cererii de finanțare, în termen de 15 zile lucrătoare, calculat de la data primirii solicitării.  AM PRSM poate solicita clarificări în etapa de contractare, în legătură cu documentele verificate, cu respectarea principiului tratamentului egal şi al nediscriminării, iar solicitanţii au obligaţia să răspundă la clarificări în termenul stabilit de AM PRSM, care nu poate depăşi 15 zile lucrătoare, calculat de la data primirii solicitării de clarificări, sub sancţiunea respingerii cererii de finanţare.  Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant/liderul de parteneriat, inclusiv a răspunsurilor la solicitările de clarificări.  Urmare a verificării îndeplinirii condițiilor de eligibilitate, autoritatea de management ia decizia de aprobare a finanțării, respectiv decizia de respingere a finanțării.  Durata totală până la semnarea contractului de finanțare **nu poate depăși 180 de zile calendaristice calculate de la închiderea apelului de proiecte.**  În cazuri temeinic justificate, autoritatea de management are dreptul de a prelungi durata motivat, cu maximum 180 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.  În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare.  **Perioadele cumulate de suspendare nu pot depăși 45 de zile calendaristice.** |

### 8.9.2. Decizia de acordare/respingere a finanțării

|  |
| --- |
| Ca urmare a verificării îndeplinirii condițiilor de eligibilitate, AM PRSM ia decizia de aprobare a finanțării, respectiv decizia de respingere a finanțării.  Pentru proiectele selectate, în baza deciziei de aprobare a finanțării, AM PRSM va proceda la încheierea contractului de finanțare.  Dacă este cazul, AM PRSM ia decizia de respingere a finanțării, în etapa de contractare, cu menționarea motivelor de respingere, dacă intervine, cel puțin, una dintre următoarele situații, fără ca enumerarea să excludă alte condiții specifice prevăzute în Ghidul solicitantului:  a) solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul solicitantului;  b) solicitantul nu răspunde în termenele prevăzute în cadrul prezentului ghid.  Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+ și conține cel puțin următoarele elemente:  a) datele de identificare ale solicitantului și ale cererii de finanțare: titlu, cod unic SMIS;  b) datele de identificare ale reprezentantului legal al solicitantului sau împuternicitului acestuia;  c) conținutul deciziei de respingere;  d) motivele de drept și de fapt ale respingerii proiectului;  e) termenul de contestare și modalitatea de transmitere a contestației;  f) organele împuternicite cu soluționarea contestației;  g) semnătura reprezentantului legal/împuternicitului AM PRSM. |

### 8.9.3. Definitivarea planului de monitorizare a proiectului

|  |
| --- |
| Planul de monitorizare a proiectului va fi transmis de solicitant în etapa de contractare, înaintea semnării contractului de finanțare.  Planul de monitorizare a proiectului va fi parte integrantă a contractului de finanțare și va cuprinde indicatorii de etapă stabiliți pentru perioada de implementare a proiectului pe baza cărora se va monitoriza și evalua progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor prevăzute în cererea finanțare și contractul de finanțare.  Indicatorii de etapă se vor corela cu activitatea de bază declarată în cererea de finanțare, precum și cu rezultatele așteptate ale proiectului.  Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PRSM verifică indicatorii de etapă care vor fi prevăzuți în Planul de monitorizare a proiectului.  În funcție de specificul proiectelor, indicatorii de etapă pot fi (cu titlu de exemplu):   * realizarea unor activităţi sau subactivităţi din proiect; * atingerea unor stadii de implementare sau de execuţie financiară/ fizică prestabilite; * lansare procedură de achiziție. |

### 8.9.4. Semnarea contractului de finanțare /emiterea deciziei de finanțare

|  |
| --- |
| Contractul de finanțare se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale AM PRSM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.  Durata totală până la semnarea contractului de finanțare **nu poate depăși 180 de zile calendaristice calculate de la închiderea apelului de proiecte.** În cazuri temeinic justificate, autoritatea de management are dreptul de a prelungi durata motivat, cu maximum 180 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.  Semnarea contractului de către beneficiar se va realiza în maximum 5 zile lucrătoare de la data notificării.  În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul beneficiarului de a semna contractul și cererea de finanțare va fi exclusă din procesul de contractare. |

# 9. ASPECTE PRIVIND CONFLICTUL DE INTERESE

|  |
| --- |
| Solicitantul/ beneficiarul are obligația de a întreprinde toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare.  Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.  Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.  Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.  De asemenea, solicitantul va declara în declarația unică faptul că se angajază ca organizația pe care o reprezintă să întreprindă toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare. |

# 10. ASPECTE PRIVIND PRELUCRAREA DATELOR CU CARACTER PERSONAL

|  |
| --- |
| Solicitantul, prin asumarea declarației unice, își exprimă acordul cu privire la utilizarea şi prelucrarea datelor cu caracter personal de către AM PRSM responsabil sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.  De asemenea, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene. |

# 11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## **11.1. Rapoartele de progres**

|  |
| --- |
| În procesul de monitorizare a proiectelor se elaborează rapoartele de progres.  Rapoartele de progres sunt trimestriale și finale.  Rapoartele de progres (însoțite de documentele justificative) reprezintă instrumente de verificare a procesului de monitorizare a proiectelor de către AM PRSM, în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan.  Rapoartele de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor contractului, în termen de 30 de zile de la finalizarea perioadei de raportare.  AM PRSM poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul de finanţare.  În conformitate cu art. 15 din Ordonanţa de urgenţă nr. 133/2021 privind gestionarea financiară a fondurilor europene pentru perioada de programare 2021 2027, alocate României din Fondul european de dezvoltare regională, Fondul de coeziune, Fondul social european Plus, și Fondul pentru o tranziţie justă, AM PRSM poate, în scopul utilizării eficiente a fondurilor publice, dezangaja fondurile rămase neutilizate în urma atribuirii și/sau finalizării contractelor de achiziţie publică aferente contractelor/deciziilor de finanţare, în condiţiile legii. Prin urmare, în ceea ce privește dezangajarea fondurilor rămase neutilizate, este necesar să se facă distincție între două momente diferite în timp, după cum urmează:  A. În momentul atribuirii contractului:  (1) În scopul asigurării utilizării eficiente a fondurilor publice, AM PRSM este îndreptățită să procedeze la dezangajarea fondurilor neutilizate conform prevederilor articolului 3 din Contractul de Finanțare Condiții Generale, odată ce au fost atribuite contractele de achiziție aferente investiției menționate în contractul de finanțare.  (2) Beneficiarul are obligația de a notifica AM PRSM în termen de maximum 10 zile lucrătoare de la atribuirea contractului sau contractelor de achiziție, cu privire la suma atribuită sau sumele atribuite, în scopul dezangajării fondurilor conform prevederilor contractului de finanțare.  (3) AM PRSM este obligată să efectueze dezangajarea fondurilor rămase neutilizate în termen de maximum 20 de zile lucrătoare de la primirea notificării de la Beneficiar, prin intermediul unei notificări unilaterale, în conformitate cu prevederile contractuale.  B. La finalizarea contractului:  (4) În considerarea eficienței utilizării fondurilor publice, AM PRSM este îndreptățită să procedeze la dezangajarea fondurilor rămase neutilizate după finalizarea contractului sau contractelor de achiziție din cadrul proiectului, în termen de 10 zile lucrătoare de la informarea de către beneficiar cu privire la sumele neutilizate și care nu sunt destinate realocării în cadrul bugetului proiectului.  (5) Beneficiarul are obligația de a notifica AM PRSM în termen de maxim 10 zile lucrătoare de la finalizarea contractului sau contractelor de achiziție din cadrul proiectului, cu privire la sumele rămase neutilizate și care nu vor fi realocate în cadrul bugetului proiectului.  (6) Dezangajarea fondurilor nu afectează obligațiile beneficiarilor și/sau ale partenerilor de a implementa toate activitățile și de a obține toate rezultatele prevăzute în Contractul de Finanțare, conform cererii de finanțare aprobate. |

## **11.2. Vizitele de monitorizare**

|  |
| --- |
| Vizitele de monitorizare reprezintă instrumente de verificare a procesului de monitorizare a proiectelor de către AM PRSM și pot fi vizite la faţa locului, speciale de tip ad-hoc, încrucişate şi ex post, vizite pe teren la beneficiarii proiectelor, atât în perioada de implementare, cât şi postimplementare, pe perioada în care beneficiarul/liderul de parteneriat are obligaţia de a asigura caracterul durabil al operaţiunilor potrivit prevederilor art. 65 din Regulamentul (UE) 2021/1.060, cu modificările şi completările ulterioare.  În procesul de monitorizare a proiectelor se elaborează rapoartele de vizită de monitorizare.  Acestea se elaborează de AM PRSM prin sistemul informatic MySMIS2021/SMIS2021 și se generează în termen de 10 zile lucrătoare de la data vizitei efectuate la fața locului.  Rapoartele de vizită pot include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar*.* |

## **11.3. Mecanismul specific indicatorilor de etapă. Planul de monitorizare**

|  |
| --- |
| Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare.  Acest instrument presupune urmărirea și validarea îndeplinirii indicatorilor de etapă ai proiectului pe baza documentelor justificative transmise de beneficiar, inclusiv a informațiilor și documentelor care însoțesc raportul de progres și a constatărilor AM PRSM în urma vizitelor de monitorizare. |

# 12. ASPECTE PRIVIND MANAGEMENTUL FINANCIAR

## **12.1. Mecanismul cererilor de prefinanțare**

|  |
| --- |
| Mecanismul prefinanțării este reglementat de OUG nr. 133/2021, cu completările și modificările ulterioare, HG nr. 829/2022, cu completările și modificările ulterioare.  Prefinanțarea se poate solicita doar în perioada de valabilitate a contractului de finanțare.  Pentru a depune cererea de prefinanțare, beneficiarii/liderii de parteneriat sau partenerii, au obligația deschiderii de conturi dedicate (a se vedea Anexa 5 din OUG nr.133/2021) unde vor fi virate sumele aferente prefinanțării.  În conformitate cu prevederile O.U.G. nr.133/2021, beneficiarilor/liderilor de parteneriat/partenerilor care primesc finanţare sub incidenţa ajutorului de minimis li se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) 2021/1.060, cu modificările şi completările ulterioare.  Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu ponderea ajutorului de minimis acordat acelui partener din valoarea totală a ajutorului.  Pentru proiectele implementate în parteneriat, liderul de parteneriat depune cererea de prefinanţare, iar AM PRSM virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului de finanţare şi prevederilor acordului de parteneriat, parte integrantă a acestuia/acesteia.  Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.  Conform prevederilor art.18, alin.(7) din O.U.G. nr.133/2021, Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare. |

## **12.2. Mecanismul cererilor de plată**

|  |
| --- |
| În procesul de implementare a PRSM 2021-2027, beneficiarii/liderii de parteneriat sau partenerii pot opta pentru utilizarea mecanismului decontării cererilor de plată, conform OUG nr. 133/2021, cu modificările și completările ulterioare.  Mecanismul decontării cererilor de plată presupune efectuarea plăților prin transfer bancar și nu poate fi utilizat în situația efectuării plăților în numerar sau prin mandat poștal.  Cererea de plată se poate depune pentru următoarele tipuri de cheltuieli:  • facturi pentru prestarea serviciilor acceptate la plată;  • facturi de avans în conformitate cu clauzele prevăzute în contractele de achiziții, acceptate la plată.  După primirea facturilor pentru prestarea serviciilor acceptate la plată, a facturilor de avans în conformitate cu clauzele prevăzute în contractele de achiziţii, acceptate la plată, beneficiarul depune la AM PRSM cererea de plată şi documentele justificative aferente acesteia.  Pentru proiectele implementate în parteneriat, liderul de parteneriat depune cererea de plată, iar AM PRSM virează, după efectuarea verificărilor, valoarea cheltuielilor autorizate în conturile liderului de parteneriat/ partenerilor care le-au angajat, fără a aduce atingere contractului de finanţare şi prevederilor acordului de parteneriat, parte integrantă a acestuia.  La depunerea cererii de rambursare/ plată, pentru a evita dubla finanţare, beneficiarii- partenerii de finanţare din FEDR, FSE+, FC şi FTJ 2021-2027 au obligaţia depunerii la AM PRSM a unei declaraţii pe propria răspundere din care să rezulte că valoarea TVA aferentă cheltuielilor corespinzătoare achiziţiilor de la furnizori, prestatori, antreprenori, cuprinse în cererea de rambursare/ plată, nu a fost şi nu va fi solicitată la rambursare conform legislaţiei naţionale în domeniul fiscal, anexă a ghidului solicitantului. |

## **12.3. Mecanismul cererilor de rambursare**

|  |
| --- |
| Cererile de rambursare pentru proiectele depuse în cadrul prezentului apel pot fi de două tipuri:  - cerere de rambursare aferentă cererii de plată - cererea depusă de către un  beneficiar/lider al unui parteneriat prin care se justifică utilizarea sumelor plătite  de către autoritatea de management ca urmare a cererii de plată;  - cerere de rambursare - cerere depusă de către un beneficiar/lider al unui parteneriat prin care se solicită autorităţii de management virarea sumelor aferente cheltuielilor eligibile efectuate conform contractului/deciziei de finanţare sau prin care se justifică utilizarea prefinanţării.  Pentru proiectele implementate în parteneriat, liderul de parteneriat depune cererea de rambursare, iar AM PRSM virează, după efectuarea verificărilor, valoarea cheltuielilor rambursabile în conturile liderilor de parteneriat/partenerilor care le-au efectuat, fără a aduce atingere contractului de finanţare şi prevederilor acordului de parteneriat, parte integrantă a acestuia.  În cazul în care prin cererea de rambursare se justifică utilizarea prefinanțării urmare a autorizării cheltuielilor eligibile aferente fondurilor externe nerambursabile şi cofinanţării de la bugetul de stat cuprinse în cererile de rambursare, contravaloarea acestora se deduce din valoarea prefinanţării acordate, iar sumele respective nu se mai cuvin a fi rambursate liderilor de parteneriat sau partenerilor la cererile de rambursare (art. 19^alin 1-2, OUG nr. 133/2021 actualizată).  Beneficiarul va transmite cererile de rambursare conform graficului de depunere a cererilor de rambursare, parte integrantă a contractului de finanțare. Pentru proiectele implementate în parteneriat, liderul de parteneriat depune cererea de rambursare şi în numele partenerilor.  Beneficiarii/liderii de parteneriat sau partenerii au obligația de a efectua plata sumelor primite prin mecanismul cererilor de plată si de a depune cererea de rambursare aferentă cererii de plată la AM PRSM în decurs de 10 zile lucrătoare de la momentul încasării sumelor virate de către AM PRSM.  Sumele primite de beneficiar/lider de parteneriat/parteneri în baza cererilor de plată nu pot fi utilizate pentru o altă destinaţie decât cea pentru care au fost acordate.  Beneficiarii/Liderii de parteneriat/Partenerii au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.  În termen de maximum 10 zile lucrătoare de la data încasării sumelor virate de către AM PRSM, beneficiarii au obligaţia de a depune cererea de rambursare aferentă cererii de plată, în care sunt incluse sumele din documentele decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.  La depunerea cererii de rambursare/ plată, pentru a evita dubla finanţare, beneficiarii- partenerii de finanţare din FEDR, FSE+, FC şi FTJ 2021-2027 au obligaţia depunerii la AM PRSM a unei declaraţii pe propria răspundere din care să rezulte că valoarea TVA aferentă cheltuielilor corespinzătoare achiziţiilor de la furnizori, prestatori, antreprenori, cuprinse în cererea de rambursare/ plată, nu a fost şi nu va fi solicitată la rambursare conform legislaţiei naţionale în domeniul fiscal, anexă a ghidului solicitantului. |

## **12.4. Graficul cererilor de prefinanțare/plată/rambursare**

|  |
| --- |
| Cererile de prefinanțare/plată/rambursare aferente proiectelor finanțate în cadrul prezentului apel se vor depune conform graficului cererilor de prefinanțare/plată/ rambursare și care va fi anexat la contractul de finanţare, parte integrantă a cererii de finanțare.  Graficul va fi transmis în etapa de contractare. |

## **12.5. Vizitele la fața locului**

|  |
| --- |
| În cadrul prezentului apel de proiecte, vizitele de monitorizare pot fi vizite la faţa locului, speciale de tip ad-hoc, încrucişate şi ex post, vizite pe teren la beneficiarii proiectelor. Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.  Vizitele la fata locului au ca scop:  - verificarea la fața locului a progresului proiectului/stadiului de implementare si a datelor întroduse în rapoartele de progres, culegerea de date suplimentare vizând stadiul implementării proiectului (probleme întâmpinate), precum și de a asigura o comunicare adecvată cu beneficiarii proiectelor;  - verificarea respectării Planului de monitorizare a proiectului, inclusiv urmărirea stadiului îndeplinirii de către Beneficiari a aspectelor specifice care trebuie monitorizate în etapele de implementare și de durabilitate a fiecărui proiect, cuprinse în contractul de finantare și în recomandările rezultate în procesul de evaluare și selecție;  - identificarea problemelor care pot apărea în implementare și propunerea de măsuri de remediere;  - evitarea blocajelor in implementarea proiectului, prin identificarea timpurie a eventualelor problemelor, precum și a oricăror dificultăți ce pot afecta implementarea cu succes a proiectului. |

# 13.MODIFICAREA GHIDULUI SOLICITANTULUI

## **13.1. Aspectele care pot face obiectul modificărilor prevederilor ghidului solicitantului**

|  |
| --- |
| Aspectele prevăzute în cadrul prezentului ghid se raportează la legislația în vigoare.  Modificarea prevederilor legale în vigoare poate determina AM PR Sud Muntenia să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.  Autoritatea de Management a Programului Regional Sud Muntenia poate emite corrigendum-uri/ instrucțiuni de modificare/ completare a prevederilor ghidului solicitantului.  În funcție de modificările intervenite, AM PR Sud Muntenia se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid. |

## **13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

|  |
| --- |
| *Nu este cazul* |

# 14. ANEXE

|  |
| --- |
|  |

**AGENȚIA PENTRU DEZVOLTARE REGIONALĂ SUD-MUNTENIA**

|  |  |
| --- | --- |
| Adresă: | Str. Munteniei, nr. 7A,  cod poștal 910164, mun. Călărași, jud. Călărași |
| Telefon: | 0242-331.769, 0728-026.708 |
| Fax: | 0242-313.167 |
| E-mail: | [helpdesk@adrmuntenia.ro](mailto:helpdesk@adrmuntenia.ro), amsudmuntenia@adrmuntenia.ro |
| Site: | www.adrmuntenia.ro, 2021-2027.adrmuntenia.ro |